open-index/open-wikipedia-markdown huggingface dataset:
เจ้า เหมา

**เจ้า เหมา** (; 26 สิงหาคม 1099 - 6 ตุลาคม 1099) เป็นพระราชโอรสของจักรพรรดิซ่งเจ๋อจง ประสูติแต่จักรพรรดินีหลิว ได้รับการถวายพระนามย้อนหลังเป็น **เจ้าชายเสียนหมิน**

ประสูติในวันที่ 8 เดือน 8 ศักราชหยวนฝูปีที่ 2 ตรงกับวันที่ 26 สิงหาคม ค.ศ. 1099 และในวันที่ 8 เดือน 9 ตรงกับวันที่ 18 กันยายน ค.ศ. 1099 พระสนมหลิวพระมารดาผู้ให้กำเนิดได้รับการสถาปนาให้เป็นจักรพรรดินี พระองค์มีพระชนม์ชีพอยู่เพียง 2 เดือนก่อนจะสิ้นพระชนม์ ได้รับพระราชทานพระนามว่า เหมา เยว่หวัง ในปีแรกของศักราชฉงหนิง ตรงกับ ค.ศ. 1102 ในรัชสมัยของจักรพรรดิซ่งฮุ่ยจง ผู้เป็นพระปิตุลา (อา) พระอิสริยยศของพระองค์เปลี่ยนเป็น เจ้าชายเสียนหมิน

## อ่านเพิ่มเติม
* ''ซ่งฉื่อ บทที่ 246'' 

หมวดหมู่:บุคคลในยุคราชวงศ์ซ่งเหนือ
หมวดหมู่:บุคคลในยุคราชวงศ์ซ่ง
หมวดหมู่:บุคคลที่เกิดในปี พ.ศ. 1642
หมวดหมู่:บุคคลที่เสียชีวิตในปี พ.ศ. 1642
การล้อมกิจิ๋ว

**การล้อมกิจิ๋ว** () เป็นส่วนหนึ่งของการทัพที่ม้าเฉียวริเริ่มเพื่อพยายามจะชิงมณฑลเลียงจิ๋วคืน หลังทัพพันธมิตรกวานซี (ตะวันตกของด่านหานกู่) พ่ายแพ้ในยุทธการที่ด่านตงก๋วนในฤดูหนาว ค.ศ. 211 ในช่วงปลายราชวงศ์ฮั่นตะวันออก

## ภูมิหลัง
หลังทัพพันธมิตรกวานซีสลายตัว ม้าเฉียวนำทหารที่เหลือไปยังลำฉัน (藍田 *หลานเถียน*) เพื่อเตรียมการยืนหยัดสู้กับโจโฉต่อไป บังเอิญว่าในเวลานั้นซู ปั๋ว (苏伯) ในเมืองโฮกั้น (河閒 *เหอเจียน*) ก่อกบฏ โจโฉตัดสินนำทัพหลักยกเข้าปราบกบฏ ทำให้ม้าเฉียวมีเวลาได้พักฟื้น ม้าเฉียวจึงค่อย ๆ ฟื้นคืนกองกำลังของตนและมีอิทธิพลอย่างมากเหนือชนเผ่าที่ไม่ใช่ชาวฮั่นอีกครั้ง ม้าเฉียวคัดเลือกทหารชาวเกี๋ยงและชาวหูจำนวนมาก และได้รับกำลังเสริมจากเตียวฬ่อแห่งฮันต๋ง ม้าเฉียวจึงวางแผนจะเข้ายึดทุกอำเภอในหลงเส (陇西 *หล่งซี*; ทางตะวันตกของสันเขาหล่ง)  และภายในหนึ่งปี ทุกอำเภอยกเว้นกิจิ๋ว (冀城 *จี้เฉิง*; ที่ตั้งที่ว่าการของเมืองเทียนซุย) ในพื้นที่นั้นก็ยอมจำนนให้กองกำลังพันธมิตรของม้าเฉียว

## การปิดล้อม
ในปี ค.ศ. 213 ม้าเฉียวเริ่มปิดล้อมกิจิ๋ว แต่กลายเป็นการศึกที่ยากลำบาก แม้ว่าอุยของข้าหลวงของมณฑลเลียงจิ๋วเสียเปรียบเป็นอย่างมาก แต่เอียวหูผู้ช่วยของอุยของก็ช่วยในเรื่องป้องกันเป็นอย่างดีโดยทำหน้าที่เป็นผู้นำในการปกป้องเมือง เอียวหูคัดเลือกบัณฑิตและพรรคพวกราว 1,000 คนให้อยู่ภายใต้บังคับบัญชาของหยาง เยฺว่ (杨岳) ที่เป็นลูกพี่ลูกน้อง ตัวเอียวหูเองทำหน้าที่เป็นที่ปรึกษากลยุทธ์ของหยาง เยฺว่ เอียวหูบอกกับหยาง เยฺว่ให้สร้างค่ายกลรูปจันทร์เสี้ยวบนบนกำแพงเมืองเพื่อตอบโต้การปิดล้อมของม้าเฉียวและรอกำลังหนุนจากทางตะวันออก อย่างไรก็ตาม ตั้งแต่เดือนหนึ่งถึงเดือนแปดก็ไม่มีวี่แววว่ากำลังหนุนจะเดินทางมาก อุยของจึงส่งผู้ใต้บังคับบัญชาชื่อเหยียน เวิน (阎温) ให้ลอบเดินทางออกไปในเวลากลางคืนเพื่อไปขอความช่วยเหลือจากแฮหัวเอี๋ยนซึ่งประจำการอยู่ที่เตียงฮัน

## ผลสืบเนื่อง

## ในวัฒนธรรมประชานิยม

## หมายเหตุ

## อ้างอิง
### รายการอ้างอิง

### บรรณานุกรม
* 

กิจิ๋ว
หมวดหมู่:พ.ศ. 756
กิจิ๋ว
หมวดหมู่:ประวัติศาสตร์การสงครามของมณฑลกานซู่
ดาวีเด ฟรัตเตซี

**ดาวีเด ฟรัตเตซี** (; เกิด 22 กันยายน ค.ศ. 1999) เป็นนักฟุตบอลอาชีพชาวอิตาลีที่เล่นตำแหน่งกองกลางให้กับอินเตอร์มิลาน โดยยืมมาจากซัสซูโอโลในเซเรียอาและทีมชาติอิตาลี

## ระดับสโมสร
### ซัสซูโอโล
เมื่อวันที่ 20 ธันวาคม ค.ศ. 2017 ฟรัตเตซีในวัย 18 ปีเปิดตัวในทีมชุดใหญ่ในเกมเยือนที่ออกไปแพ้อาตาลันตา 1–2 ในเกมโคปปาอิตาเลียรอบ 16 ทีมสุดท้าย มัตเตโอ โปลีตาโน ลงเล่นแทนที่เขาในนาทีที่ 74 ในฤดูกาลนั้นเขานั่งอยู่บนม้านั่งสำรองหลายนัดให้กับทีมชุดใหญ่ของซัสซูโอโล แต่เขาไม่ได้ลงสนาม

### อินเตอร์มิลาน
ในวันศุกร์ที่ 7 กรกฎาคม 2023 ฟรัตเตซีเข้าร่วมทีมอินเตอร์มิลานด้วยสัญญายืมตัวตลอดฤดูกาลพร้อมออปชันซื้อขาด

## อ้างอิง

หมวดหมู่:บุคคลจากโรม
หมวดหมู่:กองกลางฟุตบอล
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นสโมสรฟุตบอลเฮลแลสเวโรนา
หมวดหมู่:ผู้เล่นในเซเรียอา
หมวดหมู่:ผู้เล่นในเซเรียบี
หมวดหมู่:ผู้เล่นอู.เอซเซ. ซัสซูโอโลกัลโช
หมวดหมู่:ผู้เล่นสโมสรฟุตบอลเอมโปลี
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
กล้องโทรทรรศน์แบบริตชี–เครเตียง

right|thumb|300x300px|กล้องโทรทรรศน์แบบริตชี–เครเตียงกล้องแรก ขนาด 60 ซม.
right|thumb|480x480px|แผนภาพเส้นทางเดินของแสง
**กล้องโทรทรรศน์แบบริตชี–เครเตียง** () เป็นกล้องโทรทรรศน์สะท้อนแสงประเภทหนึ่งที่จอร์จ วิลลิส ริตชี และอ็องรี เครเตียง เป็นผู้คิดค้นขึ้น

## ประวัติการคิดค้น
จอร์จ วิลลิส ริตชี มีความสนใจดาราศาสตร์ตั้งแต่ยังเด็ก เนื่องจากพ่อของเขาทำงานให้แก่บริษัทผู้ผลิตเครื่องจักรและเป็นแฟนตัวยงของดาราศาสตร์

กล้องโทรทรรศน์แบบนิวตันที่ใช้กระจกเงาทรงพาราโบลาบานเดียวมีมุมมองที่ไม่กว้าง ส่วนกล้องโทรทรรศน์แบบกัสแกร็งที่มีกระจกเงาทุติยภูมิทรงไฮเพอร์โบลาแบบนูนก็เช่นกัน ริตชีได้ร่วมมือกับอ็องรี เครเตียง เพื่อสร้างกล้องโทรทรรศน์ที่มีมุมมองกว้างซึ่งพัฒนาขึ้นมาจากกล้องโทรทรรศน์แบบกัสแกร็งเดิม โดยพยายามปรับแก้ความคลาดทรงกลมและความคลาดแบบโคมาที่ผิวของกระจกเงาทั้ง 2 บาน โดยทำให้พื้นผิวเป็นแบบคลาดทรงกลมอันดับสูงที่ใกล้เคียงพื้นผิวทรงไฮเพอร์โบลาทั้งบนกระจกเงาปฐมภูมิและกระจกเงาทุติยภูมิ และใช้เลนส์ไร้ความคลาดทรงกลม ผลงานนี้ทำให้เขาได้รับรางวัลเครื่องอิสริยาภรณ์เลฌียงดอเนอร์

กล้องโทรทรรศน์ขนาด 102 ซม. ที่ติดตั้งที่หอดูดาวกองทัพเรือสหรัฐในปี 1934 เป็นกล้องโทรทรรศน์แบบริตชี–เครเตียงที่ริตชีเป็นผู้สร้างเอง ความยาวโฟกัสเป็น 680 ซม. อย่างไรก็ตาม กล้องนี้มีความโค้งสนามมาก

## โครงสร้าง
กระจกเงาปฐมภูมิเป็นกระจกเงาเว้า ส่วนกระจกเงาทุติยภูมิเป็นกระจกเงานูน โดยทั้งสองกระจกเงามีรูปร่างคล้ายพื้นผิวทรงไฮเพอร์โบลา มีลักษณะคล้ายกับกล้องโทรทรรศน์แบบกัสแกร็ง แต่การปรับแก้ความคลาดนั้นแตกต่างกันมาก เนื่องจากไม่มีความคลาดทรงกลมและความคลาดแบบโคมา ดังนั้นจึงคมชัดแม้ที่บริเวณริมขอบเขตการมองเห็น อย่างไรก็ตาม กล้องชนิดนี้ก็มีความโค้งสนามและความคลาดเอียงอย่างมาก

## อ้างอิง

หมวดหมู่:ชนิดของกล้องโทรทรรศน์
เตเลบิซา

**กลุ่มเตเลบิซา** () หรือชื่อทางการค้า **เตเลบิซา** () เป็นบริษัทสื่อของเม็กซิโก ก่อตั้งเมื่อวันที่ 8 มกราคม พ.ศ. 2516 โดยเอมิลิโอ อัซคาร์รากา มิลโม เป็นกลุ่มสื่อภาษาสเปนที่ใหญ่ที่สุดในโลก

## ช่องโทรทัศน์
* ลัสเอสเตรยัส
* เอลซิงโก
* เอลนูเอเบ
* โฟโรเตอูเบ

### ช่องโทรทัศน์ตามสาย
* อาเดรนาลินาสปอตส์เน็ตเวิร์ก
* บันดามักซ์
* เดเปลิกูลา
* เดเปลิกูลากลาซิโก
* ดิสตริโตโกเมเดีย
* โกลเดินและโกลเดินเอดจ์
* โกลเดินพรีเมียร์
* ลัสเอสเตรยัสอินเตร์นาซิโอนัล (ใช้ได้เฉพาะนอกเม็กซิโก)
* เตเลฆิตมูซิกา
* เตอูเดเอเน (ใช้ได้เฉพาะในเม็กซิโก อเมริกากลาง และสาธารณรัฐโดมินิกัน)
* เตเลฆิต
* เตเลมุนโดอินเตร์นาซิโอนัล
* บิตมี
* เตเอเลเอเน (ใช้ได้เฉพาะในแองโกลา บราซิล โปรตุเกส และโมซัมบิก)
* เตเลโนเบลัส
* อูนิกาบเล

## อ้างอิง

## แหล่งข้อมูลอื่น
*  


หมวดหมู่:บริษัทด้านสื่อ
หมวดหมู่:บริษัทเม็กซิโกที่ก่อตั้งในปี พ.ศ. 2516
หมวดหมู่:บริษัทของเม็กซิโก
หมวดหมู่:บริษัทการบันเทิง
สถานีรถไฟท่าม่วง

**ท่าม่วง** เป็นสถานีรถไฟชั้น 4  และเป็นสถานีรถไฟแห่งล่าสุดของการรถไฟแห่งประเทศไทย เคยเป็นสถานีสำคัญในช่วงก่อสร้างทางรถไฟสายมรณะ มีค่ายเชลยศึกใหญ่ เนื่องจากเป็นทุ่งกว้าง มีแหล่งน้ำ และไม่ไกลไม่ใกล้แหล่งชุมชนจนเกินไป ห่างสถานีรถไฟธนบุรี 100.34 กิโลเมตร อยู่ในเขตเทศบาลตำบลท่าม่วง หมู่ 2 บ้านท่าม่วง กับเขตเทศบาลตำบลวังขนาย หมู่ 3 บ้านมะกอกหมู่ อำเภอท่าม่วง จังหวัดกาญจนบุรี ปัจจุบันเป็นลานกองคอนเทนเนอร์ (CY) บนเส้นทางสายตะวันตก

ในสมัยที่ทางรถไฟนี้เริ่มสร้างก็มีการก่อสร้างสถานีรถไฟท่าม่วง เมื่อสิ้นสุดสงครามโลกครั้งที่สอง ได้เริ่มปรับปรุงทาง ปรากฎว่าสถานีนี้ห่างชุมชน จึงได้ยุบเป็นที่หยุดรถในวันที่ 1 มิถุนายน พ.ศ. 2504 และสุดท้ายยกเลิกใช้งานไป แต่ด้วยที่ตั้งใกล้ทางหลวงแผ่นดินหมายเลข 323 สายหนองตะแคง–เจดีย์สามองค์ (ถนนแสงชูโต) ไม่ไกลจากแหล่งอุตสาหกรรม ที่หยุดรถไฟท่าม่วงนี้จึงถูกใช้พื้นที่อีกครั้ง ก่อสร้างเป็น container yard รองรับการขนถ่ายสินค้าด้วยตู้คอนเทนเนอร์ เพิ่มทางหลีก ทางตัน และเครนสำหรับยกตู้สินค้าขึ้นลง พร้อมใส่รถบรรทุกวิ่งเข้าโรงงานต่อไป แต่ไม่ได้เป็นสถานีทางสะดวกอย่างเป็นทางการ รวมถึงไม่มีรถโดยสารจอดให้บริการ แต่รายได้ค่าขนส่งรถไฟต่อเที่ยวหลายหมื่น ด้วยจำนวนสินค้าต่อเที่ยวในรอบเดือน และค่าเช่าพื้นที่ โดยมีสถานีรถไฟท่าเรือน้อยช่วยกำกับ

ในวันที่ 30 กันยายน พ.ศ. 2563 นั้น ที่หยุดรถไฟท่าม่วงได้รับงบประมาณก่อสร้างอาคารสถานี บ้านพักสถานี จำนวน 1 หลัง บ้านพักผู้ช่วยนายสถานีและเสมียนแบบแบ่งห้องพัก 2 ห้อง จำนวน 1 หลัง บ้านพักพนักงานคุมประแจ และบ้านพักรันนิ่งรูมที่ย่านที่หยุดรถไฟท่าม่วง แขวงบำรุงทางกาญจนบุรี กองบำรุงเขตหัวหิน ศูนย์บำรุงทางภาคกลาง ฝ่ายการช่างโยธา เพื่ออำนวยความสะดวกในการขนถ่ายสินค้า และการเดินรถให้ราบรื่นขึ้นและใช้งานจริงในปลายปี พ.ศ. 2564

ในวันที่ 20 พฤษภาคม พ.ศ. 2566 ที่หยุดรถไฟท่าม่วง ได้ยกฐานะโดยเปิดใช้เป็นสถานีรถไฟ ตั้งแต่เวลา 06.00 น.เป็นต้นไป อยู่ระหว่างสถานีรถไฟท่าเรือน้อยและสถานีรถไฟกาญจนบุรี และเป็นสถานีรถไฟลำดับที่ 441 มีทางหลีก 499.70 เมตร ทางตัน 490.80 เมตร และเดินรถโดยระเบียบตอนสมบูรณ์ ระหว่างสถานีท่าเรือน้อย-ท่าม่วง และท่าม่วง-กาญจนบุรี 

## อ้างอิง

ท่าม่วง
ท่าม่วง
หมวดหมู่:ทางรถไฟสายมรณะ
ซิกทือนา

**ซิกทือนา** (, ) เป็นเมืองในเทศบาลซิกทือนา เทศมณฑลสต็อกโฮล์ม ประเทศสวีเดน มีประชากร 8,444 คน ตามสำมะโนปี 2010 ชื่อของเทศบาลตั้งชื่อตามเมืองนี้ ทั้งที่ศูนย์กลางบริหารของเทศบาลอยู่ที่เมืองแมชตา

ซิกทือนาเป็นเมืองท่าที่ตั้งขึ้นในปี 980 ราว 4 กิโลเมตรทางตะวันออกของซิกทือนาเก่า ซึ่งประมวลเรื่องปรัมปรานอร์สกล่าวว่าเคยเป็นที่อยู่ของโอดิน

ใจกลางเมืองซิกทือนาเป็นเมืองสมัยกลาง โดยมีสถานที่ท่องเที่ยวสำคัญเป็นซากปรักหักพัง หินจารึกอักษรรูน และถนนเก่าสายหลัก () และยิ่งเป็นที่นิยมในช่วงฤดูร้อน ถนนเล็กที่คดเคี้ยวในเมืองเต็มไปด้วยบ้านเรือนเตี้ย ๆ ที่สร้างจากไม้, ศาลาว่าการเมืองหลังเก่า () ซึ่งมีขนาดเล็ก ๆ และโรงแรม  ซึ่งตั้งอยู่ใจกลางเมือง ล้วนเป็นจุดหมายตาของซิกทือนา

## อ้างอิง

หมวดหมู่:เมืองในประเทศสวีเดน
กล้องโทรทรรศน์แบบมัคซูตอฟ–กัสแกร็ง

[right|thumb|250px|กล้องโทรทรรศน์แบบมัคซูตอฟ–กัสแกร็ง [รูรับแสง 150 มม.]]
thumb|480x480px| แผนภาพแสดงทางเดินแสงในกล้องโทรทรรศน์แบบมัคซูตอฟ–กัสแกร็ง
**กล้องโทรทรรศน์แบบมัคซูตอฟ–กัสแกร็ง** (Maksutov–Cassegrain telescope) หรือ **กล้องโทรทรรศน์แบบมัคซูตอฟ** (Maksutov telescope) เป็นกล้องโทรทรรศน์สะท้อนแสงชนิดหนึ่งที่พัฒนาขึ้นมาจากกล้องโทรทรรศน์แบบกัสแกร็ง

## ประวัติการคิดค้น
แม้ว่าจะมีการพัฒนาเครื่องขัดเงาแบบควบคุมด้วยตัวเลขและวิธีการตรวจสอบ แต่การผลิตแผ่นปรับแก้สำหรับกล้องโทรทรรศน์แบบชมิท นั้นยากกว่าการขัดพื้นผิวทรงกลม และวิธีการเพื่อให้ได้ผลเช่นเดียวกับแผ่นปรับแก้ชมิทโดยใช้พื้นผิวทรงกลมเพียงอย่างเดียวได้รับการวิจัยจากทั่วโลก ในปี 1943 ดมีตรี ดมีตรีเยวิช มัคซูตอฟ แห่งสหภาพโซเวียต ได้มุ่งความสนใจไปยังข้อเท็จจริงที่ว่า เลนส์นูนแกมเว้า ที่มีพื้นผิวเว้าหันไปทางวัตถุมี ความคลาดทรงกลมและความคลาดแบบโคมา ตรงข้ามกับกระจกเงาผิวทรงกลม และได้ผลิตกล้องถ่ายภาพมัคซูตอฟ และเพื่อที่จะใช้เป็นกล้องโทรทรรศน์ เขาจึงทำการชุบผิวตรงกลางด้านหลังของเลนส์นูนแกมเว้าทำเป็นกระจกเงาสะท้อนแสงและทำรูตรงกลางกระจกเงาปฐมภูมิเพื่อนำจุดโฟกัสไปทางด้านหลัง เพื่อให้สามารถสังเกตได้จากด้านหลังของลำกล้อง จึงเกิดเป็นกล้องโทรทรรศน์แบบมัคซูตอฟ–กัสแกร็งขึ้นมา

เนื่องจากส่วนหน้าของกระบอกเลนส์ปิดอยู่ กระแสลมในลำกล้องจึงน้อย และเนื่องจากไม่มีแกนรองรับสำหรับกระจกเงาทุติยภูมิ จึงเกิดการเลี้ยวเบนน้อยและให้ภาพที่ดีได้ง่าย มีความคลาดสีเหลืออยู่เพียงเล็กน้อย

## อ้างอิง

หมวดหมู่:ชนิดของกล้องโทรทรรศน์
ท่าอากาศยานฮวนโช เอ. อิเราส์กิน

**ท่าอากาศยานฮวนโช เอ. อิเราส์กิน**  หรือเรียกโดยทั่วไปว่า **ท่าอากาศยานซาบา** เป็นท่าอากาศยานบนเกาะซาบาของแคริบเบียนของเนเธอร์แลนด์ ท่าอากาศยานนี้ได้รับการยอมรับอย่างกว้างขวางว่าเป็นท่าอากาศยานพาณิชย์ที่มีทางวิ่งอากาศยานที่สั้นที่สุดในโลก โดยมีความยาวเพียง 400 เมตร (1,312 ฟุต)

## รายละเอียดท่าอากาศยาน
ท่าอากาศยานได้รับการตั้งชื่อตามรัฐมนตรีฮวนโช เอ. อิเราส์กิน จากอารูบา และมีทางวิ่งอากาศยานเชิงพาณิชย์ที่สั้นที่สุดในโลก กล่าวคือ ยาวเพียง 400 เมตร (1,312 ฟุต) โดยมีเนินเขาสูงขนาบข้างด้านหนึ่งและมีหน้าผายื่นลงไปในทะเลที่ปลายทั้งสองด้าน ท่าอากาศยานอนุญาตให้เครื่องบินใบพัดขนาดเล็กลงจอดได้โดยต้องได้รับการอนุญาตจากสำนักงานการบินพลเรือนเนเธอร์แลนด์แอนทิลลีส เครื่องบินที่ให้บริการที่ท่าอากาศยานฮวนโช เอ. อิเราส์กิน ส่วนใหญ่จะเป็นดีเอชซี-6 ทวินออตเตอร์ หรือบริตเทิน-นอร์แมน บีเอ็น-2 ไอแลนเดอร์

## ประวัติ
thumb|ท่าอากาศยานใน ค.ศ. 1997
แนวคิดการสร้างท่าอากาศยานบนเกาะซาบาได้รับการเสนอต่อสภาเศรษฐกิจโดยเรมี เดอ ฮาเนิน และฌัก แดลเดอแวร์ ผู้รับเหมา หลังจากเดอ ฮาเนิน ได้ลงจอดเครื่องบินทะเลวอต-ซิคอร์สกี โอเอส2ยูที่ท่าเรือฟอร์ตเบย์ใน ค.ศ. 1946 โดยภายหลังการสำรวจพื้นที่เกาะทางอากาศแล้ว เดอ ฮาเนิน จึงได้เลือกพื้นที่โล่งแห่งหนึ่งเป็นที่ตั้งของสนามบินซึ่ง ณ เวลานั้นยังเป็นที่ดินของเอกชน ที่ดินนั้นได้รับการปรับพื้นที่ในเวลาเพียงไม่กี่สัปดาห์ จนเดอ ฮาเนิน สามารถนำเครื่องบินลงจอดบนเกาะซาบาเป็นครั้งแรกเมื่อวันที่ 9 กุมภาพันธ์ ค.ศ. 1959 พร้อมประชากรเกือบทั้งเกาะเข้าชมเหตุการณ์

หลังจากการลงจอดครั้งแรกนั้น เดอ ฮาเนิน ถูกห้ามไม่ให้ลงจอดเครื่องบินบนเกาะอีก จึงไม่มีเที่ยวบินไปหรือกลับจากซาบาเป็นเวลาหลายปี ก่อนการเลือกตั้งรัฐสภาใน ค.ศ. 1962 การที่ไม่มีท่าอากาศยานบนเกาะกลายเป็นปัญหาใหญ่ จนได้มีโกลด วาเตย์ นักการเมืองจากซินต์มาร์เติน ซึ่งเป็นตัวแทนของซาบาในรัฐสภาของเนเธอร์แลนด์แอนทิลลีส และฮวนโช เอ. อิเราส์กิน นักการเมืองชาวอารูบา รัฐมนตรีว่าการกระทรวงการคลังของเนเธอร์แลนด์แอนทิลลีส ณ ขณะนั้น สนับสนุนการสร้างท่าอากาศยานบนเกาะซาบา รัฐบาลเนเธอร์แลนด์จึงได้จัดสรรทุน 600,000 กิลเดอร์ดัตช์ให้พร้อมสร้าง โดยเป็นส่วนหนึ่งของแผน 3 ปีสำหรับหมู่เกาะวินด์เวิร์ด

หลังจากที่ท่าอากาศยานซาบาเริ่มให้บริการอย่างเป็นทางการเมื่อวันที่ 24 กรกฎาคม ค.ศ. 1963 ฌอร์ฌ โกร และนักลงทุนรายอื่นหลายคนก่อตั้ง วินด์เวิร์ดไอแลนดส์แอร์เวย์หรือวินน์แอร์ ใน ค.ศ. 1961 สำหรับการดำเนินการสู่ท่าอากาศยานซาบา แต่สายการบินไม่ได้เริ่มให้บริการโดยทันที เนื่องจากความต้องการผู้โดยสารที่น้อยและยังขาดอากาศยานขึ้นบินและลงจอดในพื้นที่สั้น (STOL) ท่าอากาศยานจึงไม่ได้ใช้งานเป็นเวลาหกเดือน จนวินน์แอร์เริ่มให้บริการไปยังซินต์มาร์เตินด้วยเครื่องบินดีเอชซี-6 ทวินออตเตอ ในปี 1965

## รายชื่อสายการบิน
ในปัจจุบันมีเพียงสายการบินท้องถิ่นวินแอร์ที่ให้บริการเส้นทางบินไปกลับท่าอากาศยาน โดยให้บริการเที่ยวบินทุกวันไปยังซินต์มาร์เติน ด้วยเครื่องบินดีเอชซี-6 ทวินออตเตอร์ โดยเฉลี่ยแล้วเที่ยวบินไปซินต์มาร์เตินใช้เวลาประมาณ 15 นาที

## อ้างอิง

หมวดหมู่:ท่าอากาศยานในทวีปอเมริกาเหนือ
หมวดหมู่:ท่าอากาศยานในประเทศเนเธอร์แลนด์
ลีกออฟวิลเลินส์

**ลีกออฟวิลเลินส์** () อาจหมายถึง
* สมาพันธ์วิลเลิน (มายฮีโร่ อคาเดเมีย) - เป็นองค์กรสมมุติในการ์ตูนมายฮีโร่ อคาเดเมีย
* "เดอะลีกออฟวิลเลินส์" - เป็นตอนในการ์ตูนการผจญภัยของจิมมี่นิวตรอน: บอยจีเนียส

## ดูเพิ่ม
* ลีกออฟอัสแซสซินส์ - กลุ่มตัวร้ายในดีซีคอมิกส์
* โอราเชียน เซส

หมวดหมู่:ตัวร้าย
พรรคใหม่

**พรรคใหม่** (; ย่อ: ม.) เป็นพรรคการเมืองไทย จดทะเบียนก่อตั้งพรรคเมื่อวันที่ 17 พฤษภาคม พ.ศ. 2565 เป็นพรรคการเมืองที่ได้รับเลือกตั้งสมาชิกสภาผู้แทนราษฎรในการเลือกตั้ง พ.ศ. 2566

## ประวัติ
พรรคใหม่ ก่อตั้งขึ้นโดยมีการประชุมร่วมกันจัดตั้งพรรคการเมือง เมื่อวันที่ 12 กรกฎาคม พ.ศ. 2563 และยื่นจดทะเบียนตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 เป็นพรรคการเมืองเลขที่ 5/2565 ตั้งแต่วันที่ 17 พฤษภาคม พ.ศ. 2565 ใช้ชื่อว่า "พรรคใหม่" ชื่อย่อ "ม." และใช้ชื่อภาษาอังกฤษว่า "NEW PARTY" โดยมีตราสัญลักษณ์พรรคเป็นรูป "กำปั้น" 

พรรคใหม่ มีนายกฤดิทัช แสงธนโยธิน เป็นหัวหน้าพรรค และมีนายสุปรีย์ แสงสว่าง เป็นเลขาธิการพรรค

## บทบาททางการเมือง
### การเลือกตั้ง พ.ศ. 2566
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคใหม่ส่งผู้สมัครแบบแบ่งเขต จำนวน 4 คน และแบบบัญชีรายชื่อจำนวน 10 คน ได้รับหมายเลข 1 โดยนำเสนอนโยบายล้างบางทุจริต และการปฏิรูประบบราชการทุกหน่วยงาน การยกเลิกเครดิตบูโร การจำกัดสิทธิถือครองที่ดิน เพิ่มสวัสการที่อยู่อาศัย รักษาพยาบาล และกองทุนวัยรุ่นสร้างตัว ให้ผู้เรียนจบใหม่มีเงินทุนใช้ประกอบอาชีพ และได้รับเลือกตั้ง ส.ส.แบบบัญชีรายชื่อ จำนวน 1 ที่นั่ง

หลังการเลือกตั้ง พรรคใหม่ได้เปิดตัวเข้าร่วมรัฐบาลกับพรรคก้าวไกล ในฐานะพรรคที่ได้รับที่นั่งสูงสุดในสภาผู้แทนราษฎร แต่ต่อมาได้ประกาศถอนตัวจากการเข้าร่วมจัดตั้งรัฐบาล เนื่องจากเกิดกระแสต่อต้านจากกลุ่มผู้สนับสนุนพรรคก้าวไกลในสื่อสังคมออนไลน์ "กูไม่เอาพรรคใหม่" หลังมีหนึ่งในคณะกรรมการบริหารพรรคใหม่ ถูกเปิดเผยว่าเคยมีการเผยแพร่คลิปพูดถึงกรณียืนยันไม่แก้ไขกฎหมายความผิดต่อองค์พระมหากษัตริย์ไทย

วันที่ 5 ตุลาคม พ.ศ. 2567 นายกฤดิทัช แสงธนโยธิน สส.บัญชีรายชื่อ ถูกขับออกจากพรรค ต่อมาได้เข้ามสมัครสมาชิกพรรคกล้าธรรม โดยกฤดิทัชให้สัมภาษณ์ว่า ตนสมัครเป็นสมาชิกพรรคกล้าธรรมแล้ว หลังจากที่พรรคใหม่ ซึ่งเป็นพรรคเดิมที่ตนสังกัด มีมติขับตนออกจากสมาชิกพรรค อย่างไรก็ดีในการทำงานในพรรคใหม่ฐานะพรรคร่วมฝ่ายค้าน ยอมรับว่าไม่มีบทบาท ไม่มีที่ยืน และทำงานร่วมกันไม่ได้ ต้องอยู่อย่างโดดเดี่ยว และเมื่อมีหลายพรรคที่รัฐบาลชวนไปอยู่ด้วยจึงได้ตัดสินใจร่วมงานกับพรรคกล้าธรรม  ซึ่งยอมรับว่าการตัดสินใจดังกล่าวเพราะได้พูดคุยกับร้อยเอก ธรรมนัส พรหมเผ่า และที่ผ่านมา สส.ในกลุ่มพรรคเล็ก 5-6 คนคุยกันตลอด เพราะมีแนวทางขับเคลื่อนเพื่อยื่นญัตติต่างๆ ร่วมกัน แต่การย้ายสังกัดพรรคกล้าธรรมนั้น ขณะนี้มีชัดเจน 2 คน ส่วนที่เหลือยังอยู่ระหว่างการพิจาณาแนวทาง ซึ่งตนตอบแทนคนอื่นไม่ได้

## การเลือกตั้ง
### ผลการเลือกตั้งทั่วไป

## อ้างอิง

ใหม่
หมวดหมู่:พรรคการเมืองไทยที่ก่อตั้งในปี พ.ศ. 2565
เอวัมเม สุตัง

***เอวัมเม สุตัง*** (แปลว่า: ข้าพเจ้าได้สดับมาแล้วอย่างนี้; ; ) เป็นวลีขึ้นต้นของบทนำบรรทัดแรกซึ่งปรากฎในพระสูตรบาลีและสันสกฤตของศาสนาพุทธ วลีดังกล่าวปรากฏในพระสูตรว่าด้วยคำสั่งสอนของพระสัมมาสัมพุทธเจ้าในฐานะ "เครื่องยืนยันคำสอนของพระพุทธองค์" ในทางพุทธวิถีเชื่อว่า พระอานนท์ได้เป็นภิกษุรูปแรกที่ใช้วลีนี้เป็นครั้งแรก เพื่อเป็นเครื่องยืนยันพระธรรมของพระพุทธองค์ แต่นักวิชาการคัดค้านความเชื่อนี้ ซึ่งแย้งว่าวลีนี้มีความสัมพันธ์กันประโยคที่ปรากฏในพระสูตรเช่นไร และมีหลายทฤษฏีที่ขยายความวลีนี้ในมุมมองของพระสูตรนั้น ภายหลังวลีนี้ได้ปรากฏในพระสูตรของมหายานและวัชรยาน

## ประวัติและการใช้

ในพระธรรมของศาสนาพุทธ — ปรากฏวลีนี้ครั้งแรกในอรรถกถาของทีฆนิกาย โดยพระอานนท์ ภิกษุรูปแรกที่ใช้วลีนี้ระหว่างการสังคยนาครั้งที่หนึ่ง ซึ่งจัดขึ้นที่ถ้ำสัตบรรณคูหา เมืองราชคฤห์ ในกาลครั้งนี้มีการบัญญัติพระไตรปิฎก และพระอานนท์ทำหน้าที่สังคิตี () กล่าวคือเป็นผู้วิสัชชนาในคำสั่งสอนของพระพุทธองค์ ระหว่างที่เป็นพุทธอุปัฏฐากให้กับพระสัมมาสัมพุทธเจ้า

วลีนี้เป็นคำขึ้นต้นของประโยคที่กล่าวถึงสถานที่แสดงพระธรรมเทศนา และผู้ได้สดับพระธรรมนั้น ในอรรถกถาของจีน กล่าวว่า วลีนี้ปรากฏในพระสูตรในฐานะ *คำขึ้นต้นทั่วไป* (), เนื้อหาของประโยคถัดมาจากวลีที่กล่าวถึงองค์ประกอบของพระสูตร เรียกว่า *คำขึ้นต้นเฉพาะ* () ในพุทธพจน์ช่วงต้นบางฉบับ ได้ใช้วลีที่มีโครงสร้างเดียวกันว่า 'วุตฺตํ เหตํ ภควา' (แปลว่า: พระผู้มีพระภาคเจ้าตรัสแล้วอย่างนี้; ) ปรากฏในอิติวุตตกะ ขุททกนิกาย

## การตีความและการแปลศัพท์
วลีนี้ตีความโดยพระพุทธโฆสะ พระคันถรจนาจารย์ชาวอินเดียช่วงศตวรรษที่ 5 ว่า "ยืนยันในความมีอยู่ของพุทธะ" ฌ็อง ฟิลลีโยซาต์ นักภารตวิทยา (ค.ศ. 190682) ไม่เห็นด้วยกับการอธิบายแบบเดิมว่าพระอานนท์เป็นภิกษุที่ใช้วลีนี้เป็นรูปแรก โดยแย้งว่าวลีนี้ไม่ควรนำมาเป็นคำขึ้นต้นเพื่ออธิบายถึงองค์ประกอบซึ่งปรากฏในบทแรก โดยดูเหมือนจะมีผู้แต่งเป็นการรวบรวมเพิ่มภายหลัง อย่างไรก็ตาม การเปรียบเทียบอักขระระหว่างพุทธกับเชน จอห์น โบล์ห นักวิชาการสันสกฤต (ค.ศ. 191784) เชื่อว่า วลีนี้เป็นการกล่าวโดยพุทธพจน์ทางตรงมากกว่าจะเป็นคำบอกเล่า

ฌ็อง เปอร์ลูยูสกี นักภารตวิทยา (18851944) เชื่อว่าวลีดังกล่าวใช้เพื่อเป็นวลีขึ้นต้นเพื่อแสดงความศักดิ์สิทธิ์ของพระสูตรแบบศรุติ เชื่อว่าประสงค์แสดงเพื่อยกฐานะของพระธรรมในศาสนาพุทธเดียวกับพระเวทในคติพราหมณ์ โบสท์เห็นพ้องกับเปอร์ลูยูสกีในพัฒนาการใช้วลีดังกล่าว แต่เพื่อเป็นประจักษ์พยานของพระธรรมในพระสัมมาสัมพุทธเจ้าว่า "พระธรรมคงได้โดยปราศจากการอธิบายเพิ่ม" โบสท์กล่าวว่าเมื่อพระสาวกได้สดับวลี *เอวัมเม สุตัง* ครั้งแรกโดยพระอานนท์ ทำให้ระลึกถึงพระมหากรุณาคุณของพระสัมมาสัมพุทธเจ้าโดยพลัน  นักภารตวิทยา ไม่เห็นด้วยกับโบสท์ โดยอ้างพระธรรมที่ปรากฏในสองคัมภีร์จากทีฆนิกายและมัชฌิมนิกายมักขยายความถึง "... มีผู้สดับธรรมให้ฟัง" มากกว่าเป็นการเล่าด้วยตัวเอง เขาคำนึงว่าวลี *ข้าพเจ้าได้สดับมาแล้วอย่างนี้* ในพระพุทธวาจาของพระสัมมาสัมพุทธเจ้า แต่ย่อมไม่ได้หมายถึงสดับฟังเรื่องราวจากพระสัมมาสัมพุทธเจ้าจากพระโอษฐ์ เขาตระหนักว่าในภาษาสันสกฤตไม่ได้รับการถอดความภายในปัจจุบัน ซึ่งเชื่อว่าไม่ได้เกิดจากการถ่ายทอดจากประสบการณ์ชีวิต

เอเตียน ลาม็องต์ นักภารตวิทยา (ค.ศ. 190383) ค้านว่า พระสัมมาสัมพุทธเจ้าทรงแสดงพระธรรมในช่วงต้นของพระสูตรผ่านพระอานนท์

## อ้างอิง

หมวดหมู่:คำศัพท์ศาสนาพุทธ
หมวดหมู่:พิธีกรรมในศาสนาพุทธ
แบร์นฮาร์ท ชมิท

thumb|แบร์นฮาร์ท ชมิท
[thumb|286x286px| [กล้องโทรทรรศน์แบบชมิท ขนาด 2 เมตร ที่ หอดูดาวคาร์ล ชวาทซ์ชิลท์ ใน เทาเทินบวร์ค รัฐทือริงเงิน]]
[thumb| พิพิธภัณฑ์ชมิทที่[หอดูดาวแบร์เกอดอร์ฟ]]
**แบร์นฮาร์ท ชมิท** (, 30 มีนาคม 1879 – 1 ธันวาคม 1935) เป็นวิศวกรทางด้านทัศนศาสตร์ ชาวเยอรมัน เกิดที่เอสโตเนีย ทำงานในเยอรมนี ในปี 1931 เขาได้ประดิษฐ์กล้องโทรทรรศน์มุมมองกว้างซึ่งรู้จักกันดีในชื่อว่ากล้องโทรทรรศน์แบบชมิท เป็นที่นิยมใช้อย่างแพร่หลายตามหอดูดาวหลายแห่งทั่วโลก

ดาวเคราะห์น้อย (1740) ชมิท ได้รับการตั้งชื่อตามเขา

## ชีวประวัติ

* 30 มีนาคม 1879 เกิดที่เกาะนัลเกิน ประเทศเอสโตเนีย ชาวเกาะพูดภาษาสวีเดน แต่บ้านของชมิทพูดภาษาเยอรมัน ตอนเด็ก ๆ เคยเล่นทรายทะเลบนชายหาดโดยเอาแก้วแบนสองชิ้นมาถูกันให้เกิดผิวเว้า ตอนอายุ 15 ปี เขาสูญเสียมือขวาไปเนื่องจากการทดลองดินปืนที่ล้มเหลว
* ปี 1895 ย้ายไปทาลลินน์และทำงานเป็นช่างภาพจนถึงปี 1901
* ปี 1900 ก่อตั้งโรงงานของตนเองที่เมือง มิทไวดา ราชอาณาจักรซัคเซิน ประเทศเยอรมนี และผลิตกล้องโทรทรรศน์ที่มีเส้นผ่านศูนย์กลางไม่เกิน 20 ซม.
* ปี 1901 เริ่มศึกษาด้านวิศวกรรมเครื่องกลที่มิทไวดา
* ปี 1904 เริ่มจำหน่ายอุปกรณ์เกี่ยวกับสายตาในเมืองมิทไวดา โดยจัดการกับเลนส์และกระจกเงาของกล้องโทรทรรศน์ที่ใช้ในหอสังเกตการณ์ทางดาราศาสตร์เป็นหลัก
* ปี 1905 - ผลิตกล้องโทรทรรศน์แบบกัสแกร็ง ที่มีเส้นผ่านศูนย์กลาง 44 ซม. รูรับแสงจริง 41 ซม. กระจกเงาปฐมภูมิทรงกลม F2.26 และ กระจกเงาทุติยภูมิทรงไฮเพอร์โบลาอันดับสูงสำหรับหอดูดาวพ็อทซ์ดัม โดยแฮร์มัน คาร์ล โฟเกิล ซึ่งเป็นผู้อำนวยการหอดูดาวตอนนั้นได้ยกย่องกระจกเงานี้ว่าเป็น "กระจกเงาที่ดีที่สุดในโลกในตอนนี้"
* ปี 1909 ผลิตเฮลิโอสแตตที่มีเส้นผ่านศูนย์กลาง 40 ซม. และทางยาวโฟกัส 11 ม.
* ปี 1914 เมื่อ สงครามโลกครั้งที่หนึ่ง ปะทุขึ้น ชมิทซึ่งมีพื้นเพมาจากเอสโตเนียซึ่งขณะนั้นเป็นดินแดนของรัสเซีย ถูกคุมขังในฐานะพลเมืองประเทศศัตรูเป็นเวลาหกเดือน หลังจากนั้น เขาก็อยู่ภายใต้การดูแลของตำรวจและได้รับความเดือดร้อนจากการถูกยึดอุปกรณ์บางส่วนของเขา แม้ว่าภายหลังสงครามจะสิ้นสุดลง เขาก็ต้องเผชิญกับวิกฤตเศรษฐกิจ ส่วนหนึ่งเป็นผลมาจากการลดลงของงานเนื่องจากปัญหาทางเศรษฐกิจในเยอรมนี
* ปี 1920 ตามคำเชิญของ ริชาร์ท ช็อล เขาได้ผลิตกระจกเงาทรงพาราโบลาที่มีเส้นผ่านศูนย์กลาง 55 ซม. ความยาวโฟกัส 11 ม. และเส้นผ่านศูนย์กลาง 60 ซม. ทางยาวโฟกัส 30 ม. สำหรับ หอดูดาวแบร์เกอดอร์ฟ หลังจากนั้นด้วยเหตุผลทางการเงินเขาทำงานให้กับหอดูดาวจนกระทั่งเสียชีวิต
* ปี 1927 ย้ายจากมิทไวดาไปฮัมบวร์คใกล้กับหอดูดาว
* ปี 1928 เริ่มถ่ายภาพ ดาวพฤหัสบดี ดาวเสาร์ และ ดวงจันทร์ ด้วยอุปกรณ์สังเกตการณ์ที่สร้างขึ้นเอง
* ปี 1930 - พัฒนากล้องโทรทรรศน์แบบชมิทขึ้นมา โดยกล้องตัวแรกจัดแสดงอยู่ที่พิพิธภัณฑ์ของหอดูดาวฮัมบวร์ค
* 1 ธันวาคม 1935 - เสียชีวิตด้วย โรคปอดบวม ในฮัมบวร์คหลังจากกลับจากทำงานในเนเธอร์แลนด์ได้ไม่นาน ศพของเขาถูกฝังอยู่ใกล้หอดูดาวฮัมบวร์ค

## อ้างอิง

หมวดหมู่:บุคคลที่เสียชีวิตในปี พ.ศ. 2478
หมวดหมู่:บุคคลที่เกิดในปี พ.ศ. 2422
หมวดหมู่:นักดาราศาสตร์ชาวเยอรมัน
กองกำลังป้องกันชาติ (ฝรั่งเศส)

**กองกําลังป้องกันชาติฝรั่งเศส** () เป็นกองกำลังสำรองของตำรวจ ฌ็องดาร์เมอรี (gendarmerie แปลว่า ตำรวจกึ่งทหาร) และกองทัพฝรั่งเศส ประจำการในรูปแบบปัจจุบันตั้งแต่ ค.ศ. 2016 แต่เดิมถูกก่อตั้งใน ค.ศ. 1789 ในช่วงการปฏิวัติฝรั่งเศส

ในประวัติศาสตร์ส่วนใหญ่ กองกำลังป้องกันชาติ โดยเฉพาะเจ้าหน้าที่นายทหารนั้น ถูกมองอย่างกว้างขวางว่า เป็นพวกที่ภักดีต่อผลประโยชน์ของชนชั้นกลาง ถูกก่อตั้งขึ้นโดยแยกตัวออกจากกองทัพบกฝรั่งเศสและการมีอยู่สำหรับทั้งการตรวจตรารักษาความสงบ และกองกำลังสำรองทหาร อย่างไรก็ตาม ในช่วงเริ่มต้นตั้งแต่ ค.ศ. 1792 ถึง ค.ศ. 1795 กองกำลังป้องกันชาติได้ถูกมองว่าเป็นพวกฝ่ายปฏิวัติและระดับชั้นล่างถูกระบุโดยซ็อง-กูว์ล็อต ประสบกับช่วงเวลาแห่งการถูกยุบเลิกอย่างเป็นทางการ ตั้งแต่ ค.ศ. 1827 ถึง ค.ศ. 1830 แต่ก็ได้รับการก่อตั้งขึ้นมาใหม่ ไม่นานภายหลังจากสงครามฝรั่งเศส-ปรัสเซียใน ค.ศ. 1870-71 กองกำลังป้องกันชาติในปารีสถูกมองอีกครั้งว่าเป็นพวกฝ่ายปฏิวัติที่เป็นภัยอันตราย ซึ่งส่งผลทำให้กองกำลังหน่วยนี้ต้องถูกยุบเลิกไปใน ค.ศ. 1871

ใน ค.ศ. 2016 ฝรั่งเศสได้ประกาศก่อตั้งกองกำลังป้องกันชาติอีกครั้งเป็นครั้งที่สอง เพื่อเป็นการตอบโต้การโจมตีในประเทศหลายครั้งของเหล่าผู้ก่อการร้าย

## การก่อตั้ง
การก่อตั้งของ "กองกำลังพิทักษ์กระฎุมพี"("garde bourgeoise") สำหรับปารีสได้ถูกพิจารณาโดยสมัชชาแห่งชาติ เมื่อวันที่ 11 กรกฏาคม ค.ศ. 1789 เพื่อตอบสนองต่อพระเจ้าหลุยส์ที่ 16 สั่งปลดฌัก แนแกร์ออกจากตำแหน่งมุขมนตรีแห่งรัฐฝรั่งเศสและขุนคลังเอก แล้วให้บารอนแห่งเบรอเตยเข้ามาทำหน้าที่แทนอย่างรวดเร็วและน่าตกใจในวันนั้น การสับเปลี่ยนบุคคลครั้งนี้สร้างความโกรธแค้นและความรุนแรงลุกลามไปทั่วปารีสอย่างรวดเร็ว สมัชชาแห่งชาติได้ประกาศจัดตั้ง "กองทหารอาสาสมัครกระฎุมพี" ("milice bourgeoise") เมื่อวันที่ 13 กรกฏาคม ในช่วงเช้าตรู่ของวันรุ่งขึ้น การค้นหาอาวุธสำหรับกองทหารอาสาสมัครหน่วยใหม่นี้นำไปสู่การบุกทลายศาลากลาง ออแตลเดแซ็งวาลีด และจากนั้นจึงบุกทลายคุกบัสตีย์

ลาฟาแย็ตได้รับเลือกให้เข้ารับตำแหน่งเป็นผู้บัญชาการทหารสูงสุดของกองทหารอาสาสมัครกระฎุมพี เมื่อวันที่ 14 กรกฏาคม และเปลี่ยนชื่อเป็น "กองกำลังป้องกันชาติแห่งปารีส" เมื่อกองกำลังพิทักษ์ฝรั่งเศส (French Guards) ได้ลุกฮือก่อกบฎ และถูกยุบเลิกในเดือนเดียวกัน ยศตำแหน่งและแฟ้มข้อมูลส่วนใหญ่ของอดีตกรมทหารหลวงหน่วยนี้กลายเป็นกลุ่มคนที่ได้รับการฝึกแบบเต็มเวลาของกองกำลังป้องกันชาติแห่งปารีส หน่วยทหารที่มีความคล้ายคลึงกันของกองกำลังป้องกันชาติถูกสร้างขึ้นด้วยตนเองในเมืองและเขตชนบทของฝรั่งเศสเพื่อตอบสนองต่อความหวาดกลัวอย่างกว้างขวางต่อความวุ่นวายโกลาหลหรือการต่อต้านการปฏิวัติ กองทหารอาสาสมัครกระฎุมพีได้ถูกเปลี่ยนชื่อเป็นกองกำลังป้องกันชาติ เช่นเดียวในลีมอฌ ในเดือนพฤศจิกายน ค.ศ. 1789 ซึ่งไม่อนุญาตให้มีหน่วยทหารหน่วยอื่น

ในช่วงแรก เมืองใหญ่ เมืองเล็ก และหมู่บ้านแต่ละแห่งจะคอยกำกับดูแลกองกำลังป้องกันชาติที่ถูกดำเนินโดยรัฐบาลท้องถิ่นของตนในตำบลเป็นเวลาไม่เกินหนึ่งปี พวกเขารวมตัวกันเป็นหนึ่งเดียวในวันที่ 14 กรกฎาคม ค.ศ. 1790 ภายใต้การนำของลาฟาแย็ต ผู้ได้รับการแต่งตั้งเป็น "นายพลผู้บัญชาการกองกำลังป้องกันชาติทั้งปวงแห่งราชอาณาจักร" และรับผิดชอบต่อพระมหากษัตริย์ในฐานะผู้บัญชาการทหารสูงสุดแห่งกองทัพ

## อ้างอิง

หมวดหมู่:การปฏิวัติฝรั่งเศส

หมวดหมู่:ประเทศฝรั่งเศส
รัฐปฏิวัติเซอร์เบีย

**รัฐปฎิวัติเซอร์เบีย** ( เซอร์เบีย : Устаничка Србија / Ustanička Srbija ) หรือ **เซอร์เบียของคาราจอร์เจ** ( เซอร์เบีย : Карађорђева Србија / Karađorđeva Srbija ) หมายถึงรัฐที่ก่อตั้งโดยนักปฏิวัติชาวเซอร์เบีย ในออตโตมัน เซอร์เบีย (ซันจักแห่งสเมเดเรโว) หลังจากเริ่มการลุกฮือของชาวเซอร์เบียครั้งแรกเพื่อต่อต้านจักรวรรดิออตโตมันในปี 1804 ซับไลม์ พอร์ท ยอมรับรัฐนี้อย่างเป็นทางการเป็นครั้งแรกในเดือนมกราคม 1807 อย่างไรก็ตาม นักปฏิวัติชาวเซอร์เบียปฏิเสธสนธิสัญญาและยังคงต่อสู้กับพวกออตโตมันจนถึง 1813 แม้ว่าการจลาจลครั้งแรกจะถูกปราบปราม แต่ก็ตามมาด้วยการจลาจลในเซอร์เบียครั้งที่สองในปี 1815 ซึ่งส่งผลให้เกิดการสร้างราชรัฐเซอร์เบีย เนื่องจากได้รับกึ่งเอกราชจากจักรวรรดิออตโตมันในปี 1817

## ประวัติศาสตร์ทางการเมือง
### สันติภาพอิชโก

ระหว่างเดือนกรกฎาคมถึงเดือนตุลาคม 1806 ปีตาร์ อิชโก ชาวเติร์กดราโกมัน (นักแปล-นักการทูต) และตัวแทนของกลุ่มกบฏเซอร์เบีย ได้เจรจาสนธิสัญญาสันติภาพที่รู้จักกันในประวัติศาสตร์ว่า "สันติภาพอิชโก" อิชโกถูกส่งไปยังกรุงคอนสแตนติโนเปิลสองครั้งในช่วงครึ่งหลังของปี 1806 เพื่อเจรจาสันติภาพ ดูเหมือนว่าออตโตมันพร้อมที่จะให้เซอร์เบียปกครองตนเองหลังจากชัยชนะของฝ่ายกบฏในปี 1805 และ 1806 รวมทั้งถูกกดดันจากจักรวรรดิรัสเซียซึ่งยึดครองมอลเดเวียและวอลเลเกีย พวกเขาตกลงที่จะปกครองตนเองและกำหนดภาษีที่ชัดเจนขึ้นในเดือนมกราคม 1807 ซึ่งขณะนั้นกลุ่มกบฏยึดเบลเกรดได้แล้ว ฝ่ายกบฏปฏิเสธสนธิสัญญาและขอความช่วยเหลือจากรัสเซียเพื่อเอกราช ในขณะที่พวกออตโตมันได้ประกาศสงครามกับรัสเซียในเดือนธันวาคม 1806 สนธิสัญญาพันธมิตรรัสเซีย-เซอร์เบียลงนามเมื่อวันที่ 10 มิถุนายน 1807
### พันธมิตรรัสเซีย-เซอร์เบีย

ในวันที่ 10 กรกฎาคม 1807 กลุ่มกบฏชาวเซอร์เบียภายใต้การปกครองของคาราดอร์เด ได้ลงนามเป็นพันธมิตรกับจักรวรรดิรัสเซียระหว่างการจลาจลในเซอร์เบียครั้งแรก หลังจากที่จักรวรรดิออตโตมันเป็นพันธมิตรกับฝรั่งเศสของนโปเลียนในปลายปี 1806 และต่อมาได้ทำสงครามกับรัสเซียและอังกฤษ จักรวรรดิก็พยายามที่จะตอบสนองความต้องการของกลุ่มกบฏเซอร์เบีย ในเวลาเดียวกัน รัสเซียเสนอความช่วยเหลือและความร่วมมือแก่ชาวเซอร์เบีย ชาวเซอร์เบียเลือกเป็นพันธมิตรกับรัสเซียเหนือการปกครองตนเองภายใต้ออตโตมัน (ตามที่กำหนดโดยสนธิสัญญา) เซอร์เบียได้รับอาวุธและภารกิจทางทหารและการแพทย์ซึ่งพิสูจน์แล้วว่าเป็นจุดเปลี่ยนในการปฏิวัติเซอร์เบีย

## อ้างอิง

หมวดหมู่:ประเทศเซอร์เบีย
หมวดหมู่:กบฏ
สโมสรฟุตบอลแมนเชสเตอร์ซิตีในฤดูกาล 2023–24

**ฤดูกาล 2023–24** เป็นฤดูกาลที่ 129 ของสโมสรฟุตบอลแมนเชสเตอร์ซิตี และเป็นฤดูกาลที่ 22 ติดต่อกันในลีกสูงสุด โดยพวกเขาจะแข่งขันในฐานะแชมป์ 3 สมัยติดต่อกัน นอกจากพรีเมียร์ลีกแล้ว แมนเชสเตอร์ ซิตี้ยังเข้าร่วมการแข่งขันเอฟเอคัพ, ลีกคัพ, เอฟเอคอมมิวนิตีชีลด์และยูฟ่าแชมเปียนส์ลีก ซึ่งรายการหลังพวกเขาเข้าร่วมเป็นฤดูกาลที่ 13 ติดต่อกัน และเป็นการป้องกันแชมป์ครั้งแรก พวกเขาจะเข้าร่วมในยูฟ่าซูเปอร์คัพและฟีฟ่าคลับเวิลด์คัพเป็นครั้งแรกในประวัติศาสตร์ของพวกเขา

## ซื้อขาย
### เข้า

### ออก

## พรีซีซั่นและกระชับมิตร
เมื่อวันที่ 20 เมษายน ค.ศ. 2023 แมนเชสเตอร์ซิตีได้ประกาศการทัวร์เกาหลีใต้ซึ่งเป็นส่วนหนึ่งของการพรีซีซั่นในเดือนกรกฎาคม โดยพวกเขาจะพบกับอัตเลติโกเดมาดริดใน 'Coupang Play Series' ทัวร์ครั้งนี้ถือเป็นครั้งแรกที่ซิตีจะมาเยือนเกาหลีใต้ตั้งแต่ปี ค.ศ. 1976 สโมสรประกาศในภายหลังว่าพวกเขามีนัดกระชับมิตร 2 นัดกับโยโกฮามะ เอ็ฟ มารินอส ซึ่งเป็นสโมสรร่วมกลุ่มซิตีฟุตบอลกรุป และไบเอิร์นมิวนิก ซึ่งซิตีเผชิญหน้าเมื่อปีที่แล้วที่สหรัฐอเมริกา โดยจะจัดขึ้นที่โตเกียวก่อนที่ทีมจะเดินทางไปทางเกาหลีใต้

## การแข่งขัน
### สถิติโดยรวม

### พรีเมียร์ลีก

#### ตารางคะแนนลีก

#### ผลงานในลีกโดยรวม

#### ผลงานในลีกในแต่ละนัด

**1** นัดที่ 18 (พบ เบรนต์ฟอร์ด) ถูกเลื่อนออกไปจนกว่าจะมีประกาศเพิ่มเติมเนื่องจากการเข้าร่วมของแมนเชสเตอร์ซิตี้ใน ฟุตบอลชิงแชมป์สโมสรโลก 2023.
**2** นัดที่ 29 (พบ ไบรตันแอนด์โฮฟอัลเบียน) 
ถูกเลื่อนออกไปเป็นวันที่ 24 เมษายน ค.ศ. 2024 เนื่องจากสามารถรองรับการแข่งขันของแมนเชสเตอร์ซิตี เอฟเอคัพ ในโปรแกรมรอบก่อนรองชนะเลิศที่จะพบกับ นิวคาสเซิล.
**3** นัดที่ 34 (พบ ทอตนัมฮอตสเปอร์) ได้ถูกเลื่อนออกไปเพื่อรองรับการแข่งขันของแมนเชสเตอร์ซิตี้ เอฟเอคัพ ในโปรแกรมรอบรองชนะเลิศที่จะพบกับ เชลซี.

#### แมตช์
โปรแกรมการแข่งขันลีกได้ประกาศไว้เมื่อวันที่ 15 มิถุนายน ค.ศ. 2023.

  

### เอฟเอคัพ

ฐานะหนึ่งทีมจากพรีเมียร์ลีก, แมนเชสเตอร์ซิตีเข้าสู่ เอฟเอคัพ ในรอบที่สาม, และถูกจับสลากเล่นในบ้านพบกับฝั่งจาก อีเอฟแอลแชมเปียนชิป ฮัดเดอส์ฟีลด์ทาวน์.

### อีเอฟแอลคัพ

ฐานะหนึ่งทีมจากพรีเมียร์ลีกที่มีส่วนรวมในการแข่งขันยุโรป, แมนเชสเตอร์ซิตีเข้าสู่อีเอฟแอลคัพในรอบสาม, และถูกจับสลากออกไปเยือนพบกับทีมร่วมลีกเดียวกันจากพรีเมียร์ลีก นิวคาสเซิลยูไนเต็ด.

### เอฟเอคอมมิวนิตีชีลด์

ในฐานะฤดูกาลที่ผ่านมาของ พรีเมียร์ลีก และ เอฟเอคัพ ชนะเลิศ, แมนเชสเตอร์ซิตีจะเผชิญหน้ากับรองแชมป์ลีก อาร์เซนอล ในธรรมเนียมประเพณีของฤดูกาล.

### ยูฟ่าแชมเปียนส์ลีก

#### รอบแบ่งกลุ่ม

การจับสลากรอบแบ่งกลุ่มได้จัดขึ้นใน โมนาโก เมื่อวันที่ 31 สิงหาคม ค.ศ. 2023.

#### รอบแพ้คัดออก

##### รอบ 16 ทีมสุดท้าย
การจับสลากรอบ 16 ทีมสุดท้ายได้จัดขึ้นใน นียง, ประเทศสวิตเซอร์แลนด์, เมื่อวันที่ 18 ธันวาคม ค.ศ. 2023.

##### รอบก่อนรองชนะเลิศ
การจับสลากสำหรับรอบก่อนรองชนะเลิศและรอบรองชนะเลิศได้จัดขึ้นใน นียง, ประเทศสวิตเซอร์แลนด์, ในวันที่ 15 มีนาคม ค.ศ. 2024.

### ยูฟ่าซูเปอร์คัพ

ในฐานะที่ฤดูกาลที่ผ่านมาของชนะเลิศ ยูฟ่าแชมเปียนส์ลีก, แมนเชสเตอร์ซิตีจะเผชิญหน้ากับทีมที่ชนะเลิศฤดูกาลที่ผ่านมาของ ยูฟ่ายูโรปาลีก เซบิยา.

### ฟุตบอลชิงแชมป์สโมสรโลก

แมนเชสเตอร์เข้าสู่ทัวร์นาเมนต์ในรอบรองชนะเลิศในฐานะตัวแทนจาก ยูฟ่า.

## อ้างอิง

หมวดหมู่:ฤดูกาลของสโมสรฟุตบอลแมนเชสเตอร์ซิตี
แมนเชสเตอร์ซิตี
หมวดหมู่:พรีเมียร์ลีก ฤดูกาล 2023–24 แบ่งตามทีม
ความเป็นกลางทางคาร์บอน

**ความเป็นกลางทางคาร์บอน** () คือสภาวะที่การปล่อยคาร์บอนไดออกไซด์หรือแก๊สเรือนกระจกสุทธิเป็นศูนย์ต่ออากาศโดยรวม กล่าวคือปริมาณการปล่อยคาร์บอนเข้าสู่ชั้นบรรยากาศเท่ากับปริมาณคาร์บอนที่ถูกดูดซับกลับคืนมา

สภาวะนี้สามารถเกิดขึ้นได้โดยการลดการปล่อยคาร์บอนไดออกไซด์หรือแก๊สเรือนกระจกด้วยวิธีการต่างๆ โดยเริ่มจากการลดการใช้ถ่านหิน น้ำมัน และแก๊ส และอาจหันมาใช้พลังงานสะอาดแทน เช่นจากแสงอาทิตย์หรือจากลม และหากยังมีการปล่อยคาร์บอนอยู่ ก็ชดเชยคาร์บอนที่ยังปล่อยอยู่ผ่านกิจกรรมที่ไปลดคาร์บอนที่อื่น เช่น การปลูกป่า การลงทุนในพลังงานหมุนเวียน หรือการซื้อคาร์บอนเครดิต เป็นต้น

## อ้างอิง

หมวดหมู่:คาร์บอนไดออกไซด์
หมวดหมู่:การปล่อยแก๊สเรือนกระจก
หมวดหมู่:พลังงานทดแทน
รายชื่อตอนในบันทึกแวมไพร์วานิทัส (มังงะ)

บันทึก​แวมไพร์วานิทัส​ เป็นซีรีย์มังงะถูกเขียนและวาดโดยอาจาย์​ โมจิซุกิ​ จุน​ ซึ่งเซ็ตติ้งตั้งอยู่ในปารีสซึ่งเป็นเมืองหลวงของฝรั่งเศส ศตวรรษที่ 19 และมีเนื้อหาดาร์กแฟนตาชี โรแมนติก คอมเมดี้ ลึกลับ แวมไพร์และสตรีมพังค์แล้วอ้างอิงวรรณกรรมกับประวัติศาสตร์ โดยเรื่องจะเน้นไปที่ "วานิทัส" เด็กหนุ่มผมดำผู้ครอบครองตำราวานิทัสและใช้รักษาแวมไพร์ที่กลายเป็นผู้ต้องสาป และ "โนเอ้" แวมไพร์หนุ่มที่ต้องมาร่วมมือกับวานิทัส เพื่อช่วยรักษาผู้ต้องสาป

โดยซีรีส์นี้เริ่มต้นในนิตยสารรายเดือนใน[กังกังโจ๊กเกอร์ (Gangan Joker)](https://en.m.wikipedia.org/wiki/Gangan_Comics#Gangan_Joker_(since_2009))ของสำนักพิมพ์สแควร์เอนิกซ์ เมื่อวันที่ 22 ธันวาคม 2558 และถูกซื้อลิขสิทธิ์โดยสยามอินเตอร์คอมิกส์ ในเดือนเมษายน 2563 โมจิซุกิเคยประกาศหยุดเขียนมังงะชั่วคราวเพราะการแพร่ระบาด COVID-19 ก่อนมังงะจะกลับมาตีพิมพ์ต่อในเดือนพฤศจิกายน 2559 สแควร์เอนิกซ์ได้รวบรวมตอนต่างๆ ไว้ใน ทังโกบง (tankōbon) ซึ่งเล่มแรกวางจำหน่ายเมื่อวันที่ 22 เมษายน 2559 ณ วันที่ 20 พฤษภาคม 2565 ส่วนเล่มสิบได้รับการเผยแพร่แล้ว

เมื่อวันที่ 18 กันยายน 2562 สำนักพิมพ์สยามอินเตอร์คอมิกส์ประกาศ LC ของวานิทัสผ่านหน้าเฟสบุ๊คทางการในวันที่จัดโปรโมชั่นมหกรรมงานหนังสือระดับชาติ ตอนแรกวานิทัสถูกตีพิมพ์ครั้งแรกมีปัญหามากมายทั้งเรื่องรูปเล่ม ฟอนต์ไม่สวย ชื่อไทยดูไม่น่าดึงดูด และใส่คำว่าแวมไพร์มาเกินจากชื่อของต้นฉบับ จนนักอ่านให้ฟีคแบคทางสำนักพิมพ์ จนยอมไปปรับแก้ไข เมื่อวันที่ 26 กันยายน 2562 ถึงอย่างนั้นก็ยังไม่ยอมเปลี่ยนชื่อของวานิทัสตามที่นักอ่านบางคนเรียกร้องว่าอยากให้แปลเป็นชื่อต้นฉบับมากกว่า นอกจากนี้มังงะยังได้ลิขสิขสิทธิ์ของไต้หวันโดยชาร์ปพอยท์เพรส ในฮ่องกงโดยสปาร์คเคิลโรล ในเกาหลีใต้โดยแดวอน ซี.ไอ ในฝรั่งเศสโดยKi-oon ในเยอรมันนีโดยCarlsen Manga ในอิตาลีโดยสตาร์คอมิกส์ (อิตาลี) ในสเปนโดยNorma Editorial ในรัสเซียโดย Istari Comics ในอเมริกันโดยเยนเพรส ซึ่งได้มีการประกาศลิขสิทธิ์เมื่อวันที่ 3 ธันวาคม 2558 ในทวิตเตอร์ทางการว่าจะเผยแพร่ตอนใหม่ของซีรีส์พร้อมกับญี่ปุ่น ในเวียดนามโดยKim Đồng Publishing House และโปแลนด์โดยWaneko

นอกจากนี้วานิทัสยังเผยแพร่ให้สามารถอ่านรายตอนได้ที่แอป Manga-up ซึ่งเป็นของสำนักพิมพ์สแควร์เอนิกซ์ที่มาเปิดแอปในเซิร์ฟโกลบอล โดยจะแปลเป็นภาษาอังกฤษ และอัปเดตตรงตามญี่ปุ่น

## รายชื่อตอนมังงะ

## อ้างอิง

## แหล่งข้อมูลอื่น
*เว็บไซต์ทางการของซีรีย์มังงะ "บันทึกแวมไพร์วานิทัส" 
*เว็บไซต์ทางการของ Siam Inter Comics

หมวดหมู่:บันทึกแวมไพร์วานิทัส
บันทึกแวมไพร์วานิทัส
บันทึกแวมไพร์วานิทัส
หมวดหมู่:การ์ตูนญี่ปุ่นแนวโชเน็ง
หมวดหมู่:อนิเมะและมังงะดาร์กแฟนตาชี
หมวดหมู่:ซีรีส์อนิเมะที่สร้างจากมังงะ
หมวดหมู่:แวมไพร์ในการ์ตูนญี่ปุ่น
หมวดหมู่:สยามอินเตอร์คอมิกส์
Cyclocheilichthys janthochir

***Cyclocheilichthys janthochir*** เป็นปลาน้ำจืดชนิดหนึ่งในวงศ์ Cyprinidae โดยเป็นที่รู้จักว่ามาจากแม่น้ำกาปูวัซในจังหวัดกาลีมันตันตะวันตก เกาะบอร์เนียว (ฝั่งอินโดนีเซีย)

*Cyclocheilichthys janthochir* กินแมลงน้ำ โดยเติบโตจนยาวได้ถึง 

## อ้างอิง
Cyclocheilichthys schoppeae

***Cyclocheilichthys schoppeae*** เป็นชนิดในวงศ์ปลาตะเพียนที่อยุ่ในสกุล *[[Cyclocheilichthys]]* ปลาชนิดนี้มาจากตอนเหนือของจังหวัดปาลาวัน ประเทศฟิลิปปินส์

## อ้างอิง

*
มาตาลดา

**มาตาลดา** () เป็นละครโทรทัศน์ไทยแนวดรามา-โรแมนติก-ฟีลกู้ด สร้างจากบทประพันธ์ของ ณัฐณรา บทโทรทัศน์โดย Script Maker ผลิตโดย บริษัท เมคเกอร์ วาย จำกัด กำกับการแสดงโดย ปวันรัตน์ นาคสุริยะ นำแสดงโดย จรินทร์พร จุนเกียรติ, จิรายุ ตั้งศรีสุข, วชิรวิชญ์ วัฒนภักดีไพศาล, อแมนด้า ออบดัม,  กรณ์นภัส (นรวรรณ) เศรษฐรัตนพงศ์, ชาตโยดม หิรัณยัษฐิติ, กกกร เบญจาธิกุล, นิติ ชัยชิตาทร, สุกุล ดงน้อย และ อรณัชชา ไชยชิน ออกอากาศทาง ช่อง 3 เอชดี ออกอากาศทุกวันจันทร์-อังคาร เวลา 20.30-22.00 น.  ตั้งแต่วันที่ 6 มิถุนายน–15 สิงหาคม พ.ศ. 2566 

และออกอากาศรีรันครั้งแรกทุกวันจันทร์-ศุกร์ เวลา 19.00-20.00 น. โดยออกอากาศเป็นตอนแรกในวันที่ 30 พฤษภาคม พ.ศ.2567 ต่อจากละครเรื่องก่อนหน้าอย่าง *[[พรหมลิขิต]]* (รีรัน)

## งานสร้าง
ในเดือนมีนาคม 2565 ทาง จ๋า-ยศสินี ซึ่งเป็นผู้จัดละครเรื่อง มาตาลดา ได้ทำการลองเสื้อผ้าของเหล่านักแสดงในเรื่อง จากนั้นในวันอังคารที่ 30 พฤษภาคม พ.ศ. 2566 ได้มีการปล่อยทีเซอร์ของละครเรื่อง มาตาลดา ออกมาให้ได้รับชม

## นักแสดง

## เพลง
## ประกอบละคร
# เพลง **ถ้าฉันเปิดโหมดรักให้กับหัวใจ** - ร้องโดย เจมส์ จิรายุ
# เพลง **ยินดี** - ร้องโดย sarah salola
# เพลง **ปีกแห่งรัก** - ร้องโดย เจนนิเฟอร์ คิ้ม , ชาตโยดม หิรัณยัษฐิติ
# เพลง **ใครจะรู้ (COVER VERSION)** - ร้องโดย อแมนด้า ชาลิสา ออบดัม

## การตอบรับ

### เรตติ้งละคร

## รางวัลและการเข้าชิง
ณัฐณรา ผู้ประพันธ์นวนิยาย มาตาลดา ได้รับ
# รางวัล สื่อสร้างสรรค์สังคม จากปลัดกระทรวงพัฒนามนุษย์และสังคม ปี 2566
# รางวัลนิยายยอดเยี่ยมประจำปี อันดับ 1 ประจำปี 2566 จากนายอินทร์อะวอร์ด
# รางวัลหนังสือสู่ละครยอดเยี่ยม อันดับ 3 ประจำปี 2566 จากนายอินทร์อะวอร์ด
# รางวัลนักเขียน 1 ใน 30 นักเขียนยอดเยี่ยม ด้วยผลการโหวตของผู้อ่านทั่วประเทศ จาก www.mebmarket.co.th 9 ปีซ้อน

## อ้างอิง

หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์โดยเมคเกอร์วาย
หมวดหมู่:ละครโทรทัศน์ที่กำกับโดย ปวันรัตน์ นาคสุริยะ
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ทางการแพทย์ไทย
หมวดหมู่:ละครโทรทัศน์แนวชีวิตการทำงานไทย
กล้องโทรทรรศน์สองตาขนาดใหญ่

thumb| หอดูดาวเมื่อดูจากภายนอก
thumb| กล้องโทรทรรศน์สะท้อนแสงทั้งสองตัว
**กล้องโทรทรรศน์สองตาขนาดใหญ่** (Large Binocular Telescope, **LBT**) เดิมชื่อ **โครงการโคลัมบัส** (Project Columbus) เป็น สถานที่สังเกตการณ์ทางดาราศาสตร์แห่งหนึ่ง ตั้งอยู่ที่ระดับความสูง 3260 เมตร บนภูเขาเกรแฮม ทางตะวันออกเฉียงใต้ของรัฐแอริโซนา ในปี 2008 LBT เป็นกล้องโทรทรรศน์ ที่มีความละเอียดภาพสูงที่สุดในโลกและเป็นกล้องโทรทรรศน์เชิงแสงที่ทันสมัยที่สุด ภาพในอินฟราเรดย่านใกล้มีความละเอียดภาพสูงกว่ากล้องโทรทรรศน์อวกาศฮับเบิลถึงสิบเท่า

## วางแผน
LBT เป็นบริษัทร่วมทุนของ สมาคมดาราศาสตร์อิตาลี มหาวิทยาลัยแอริโซนา สถาบันวิจัยดาราศาสตร์มัคส์พลังค์ในไฮเดลเบิร์ก ประเทศเยอรมนี สถาบันวิจัยดาราศาสตร์วิทยุมักซ์พลังค์ และ มหาวิทยาลัยโอไฮโอสเตต

กล้องโทรทรรศน์มีกระจกเงาปฐมภูมิขนาด 8.4 ม. สองบานติดตั้งเคียงข้างกันบนแท่นเดียวกัน เรียกว่าเป็น กล้องสองตา LBT ซึ่งใช้ระบบแอกทิฟออปติกที่พัฒนาโดยหอดูดาวอาร์เชตรี พื้นที่รวมของกระจกเงาทั้งสองบานเทียบได้กับกระจกเงาบานเดียวที่มีเส้นผ่านศูนย์กลาง 11.8 ม. ซึ่งถือได้ว่าใหญ่ที่สุดในโลก ในโหมดอินเทอร์เฟอโรเมทรี การสังเกตด้วยภาพโดยรูรับแสงสังเคราะห์ ที่มีความยาวเส้นฐาน 22.8 ม. และก่อตัวเป็นอินเตอร์เฟอโรมิเตอร์ที่มีความยาวเส้นฐาน 15 ม.

## อ้างอิง

หมวดหมู่:สิ่งก่อสร้างในรัฐแอริโซนา
หมวดหมู่:หอดูดาวในสหรัฐ
หมวดหมู่:กล้องโทรทรรศน์เชิงแสง
หมวดหมู่:Coordinates on Wikidata
กล้องโทรทรรศน์แบบแนสมิธ

right|thumb|480x480px|เส้นทางเดินแสงของกล้องโทรทรรศน์แบบแนสมิธ
**กล้องโทรทรรศน์แบบแนสมิธ** () เป็นกล้องโทรทรรศน์สะท้อนแสง ชนิดหนึ่ง

## สิ่งประดิษฐ์
เจมส์ แนสมิธได้เกษียณจากงานนักประดิษฐ์เมื่ออายุ 48 ปีหลังจากที่ประสบความสำเร็จร่ำรวยอย่างมากแล้วมุ่งความสนใจไปที่การสังเกตการณ์ทางดาราศาสตร์ จากนั้นเขาจึงได้สร้างกล้องโทรทรรศน์แบบนิวตันอย่างดีของเขาเอง กล้องโทรทรรศน์ที่เขาสร้างขึ้นเองนั้นค่อย ๆ ใหญ่ขึ้น และเมื่อเขาวางแผนกล้องโทรทรรศน์ขนาด 51 ซม. จึงได้คิดค้นวิธีในแบบของเขาเองขึ้นเพื่อหลีกเลี่ยงอันตรายและความไม่สะดวกจากการใช้บันได

## โครงสร้าง
กล้องโทรทรรศน์แบบแนสมิธมีลักษณะคล้ายกับกล้องโทรทรรศน์แบบกัสแกร็ง หรือ กล้องโทรทรรศน์แบบริตชี–เครเตียง โดยได้เพิ่มกระจกเงาแบนเข้าไประหว่างกระจกเงาปฐมภูมิและกระจกเงาทุติยภูมิ และลำแสงจะส่องไปที่แกนหูของกล้องโทรทรรศน์เพื่อการสังเกตการณ์ เมื่อติดตั้งบนแท่นแบบอัลตาซิมุท เลนส์ใกล้ตาจะอยู่ในแนวนอนเสมอและความสูงจะคงที่ ทำให้สะดวกในการติดและถอดอุปกรณ์สังเกตการณ์ขนาดใหญ่ และใช้ในกล้องโทรทรรศน์ขนาดใหญ่

ตัวอย่างการใช้งาน ได้แก่ กล้องโทรทรรศน์ 6 เมตร BTA-6 ของอดีตสหภาพโซเวียต ซึ่งใช้กล้องโทรทรรศน์แบบริตชี–เครเตียงที่ทำเป็นแบบแนสมิธ และกล้องโทรทรรศน์ขนาด 75 ซม. ของหอสังเกตการณ์ดาราศาสตร์ของโรงเรียนซุนไดที่เมืองนางาโนฮาระ จังหวัดกุมมะ ของญี่ปุ่น

ข้อเสียคือมุมมองจะหมุนไปเรื่อย ๆ เมื่อต้องสังเกตการณ์เป็นระยะเวลานาน จึงต้องทำความเข้าใจให้ดีเวลาจะใช้เพื่อทำการถ่ายภาพ

## อ้างอิง

หมวดหมู่:ชนิดของกล้องโทรทรรศน์
เคออสเวิลด์

***เคออสเวิลด์*** (; คาตากานะ: カオスワールド) เป็นวิดีโอเกมเล่นตามบทบาทที่พัฒนาและเผยแพร่โดยบริษัทนัตสึเมะสำหรับแฟมิคอมในประเทศญีปุ่นเมื่อ ค.ศ. 1991

## รูปแบบการเล่น
เกมดังกล่าวมีโครงเรื่องความดีปะทะความชั่วเป็นมูลฐาน เกมนี้ยังเป็นหนึ่งในไม่กี่เกมสำหรับแฟมิคอมที่มีวัฏจักรกลางวัน/กลางคืน โดยผู้เล่นได้รับอนุญาตให้กำหนดเพศและคลาสอาชีพของตัวละครแรกเริ่ม ซึ่งจะส่งผลต่ออุปกรณ์และคาถาที่พวกเขาสามารถเรียนรู้และได้รับ ตลอดทั้งเกมสามารถรับและเพิ่มตัวละครอื่น ๆ ในหมู่คณะ เกมนี้มีสมาคมอาชีพในเมืองต่าง ๆ ที่ผู้เล่นสามารถกำหนดตัวละครในคณะเพื่อทำ 'งาน' ได้ และเมื่อตัวละครนั้นกำลังทำ 'งาน' พวกเขาจะไม่สามารถใช้ในหมู่คณะของผู้เล่นได้จนกว่าจะเสร็จงานดังกล่าว ซึ่งหลังจากจบงาน ตัวละครนั้นจะกลับไปยังหมู่คณะของผู้เล่น รวมถึงจะได้รับเงินและ/หรืออุปกรณ์พิเศษ

สามารถเลือกรูปขบวนและและยุทธวิธีได้ตั้งแต่เริ่มการต่อสู้ แต่จากนั้นการต่อสู้จะได้รับการจัดการโดยอัตโนมัติ และไอเทม/คาถา/การโจมตีจะใช้เมื่อจำเป็นตามที่คอมพิวเตอร์กำหนด

## โครงเรื่อง
พระราชธิดาทรงพระประชวรในขณะที่ราชอาณาจักรถูกยึดครองโดยเหล่ามอนสเตอร์ กษัตริย์มีพระราชประสงค์ให้ผู้เล่นซึ่งบังเอิญเป็นลูกหลานของนักรบผู้ยิ่งใหญ่ นามว่ามาส์ เพื่อตรวจสอบสาเหตุของอุบัติการณ์เหล่านี้ ซึ่งกองกำลังมืดพยายามที่จะยึดครองโลก และผู้เล่นจะต้องขัดขวางพวกมัน

## อ้างอิง

## แหล่งข้อมูลอื่น
* RPGClassics Shrine

หมวดหมู่:วิดีโอเกมที่ออกวางจำหน่ายในปี พ.ศ. 2534
หมวดหมู่:วิดีโอเกมแฟนตาซี
หมวดหมู่:เกมสำหรับแฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
สโมสรฟุตบอลนิวคาสเซิลยูไนเต็ดในฤดูกาล 2002–03

ในช่วงฤดูกาล **2002–03** สโมสรฟุตบอลนิวคาสเซิลยูไนเต็ดเข้าร่วมการแข่งขันในเอฟเอพรีเมียร์ลีก (รู้จักกันในชื่อ FA Barclaycard Premiership ด้วยเหตุผลด้านการสนับสนุน)

## สรุปฤดูกาล
หลังจากออกสตาร์ตได้ช้า สโมสรก็เริ่มเก็บชัยชนะ และในปลายเดือนมีนาคม พวกเขาก็มีลุ้นแชมป์กับแมนเชสเตอร์ยูไนเต็ด และอาร์เซนอล ความพ่ายแพ้ติดต่อกันต่อเอฟเวอร์ตันและการพ่ายแพ้ในบ้านต่อทีมของเซอร์อเล็กซ์ เฟอร์กูสัน 2–6 ทำลายความหวังในการลุ้นแชมป์ของนิวคาสเซิล แต่เซอร์บ็อบบี ร็อบสันและทีมของเขาสามารถหลุดพ้นจากความท้าทายของเชลซีจนจบอันดับ 3 ของพรีเมียร์ลีก เข้าสู่รอบคัดเลือกสำหรับแชมเปียนส์ลีกในฤดูกาล 2003–04

ฤดูกาล 2002–03 เป็นฤดูกาลที่มีสีสันเป็นพิเศษสำหรับนิวคาสเซิลในเวทียุโรป ในรอบแบ่งกลุ่มรอบแรก นิวคาสเซิลแพ้สามนัดแรกติดต่อกัน จากนั้น พวกเขาพลิกกลับมาได้อย่างน่าทึ่ง โดยชนะยูเวนตุส สโมสรยักษ์ใหญ่จากอิตาลี 1–0 ที่เซนต์ เจมส์ พาร์ก จากนั้นพวกเขาก็เอาชนะดีนาโมเคียฟ 2–1 ที่นิวคาสเซิล ก่อนจะคว้าชัยในนัดสุดท้ายที่สำคัญ โดยบุกไปชนะไฟเยอโนร์ด 3–2 ในช่วงทดเวลาบาดเจ็บ โดยเคร็ก เบลลามี กองหน้าทีมชาติเวลส์ทำประตูชัยในช่วงทดเวลาบาดเจ็บ ด้วยการที่ดีนาโมเคียฟ แพ้ยูเวนตุสคาบ้าน ทำให้นิวคาสเซิลผ่านเข้าสู่รอบแบ่งกลุ่มรอบที่ 2 ใน 'กลุ่มแห่งความตาย' กับอินเตอร์มิลาน, บาร์เซโลนา และไบเออร์ เลเวอร์คูเซน ซึ่งเป็นรองแชมป์ในฤดูกาลที่แล้ว

เบลลามีโดนใบแดงเพราะไปหวดใส่มาร์โก มาเตรัซซีกองหลังอินเตอร์ในช่วงเริ่มเกม เบลลามีโดนลงโทษแบนอีก 3 นัด นอกจากนี้ นิวคาสเซิลยังได้รับข่าวร้ายเมื่อแอลัน เชียเรอร์ กัปตันทีมผู้ทรงอิทธิพลโดนแบนจากเหตุการณ์คล้าย ๆ กัน แม้ว่าบทลงโทษจะเป็นโทษแบนเพียง 2 นัดก็ตาม ผลปรากฎว่า นิวคาสเซิล เปิดบ้านแพ้ไป 1–4 เชียเรอร์กลับมาในนัดที่ 4 และทำแฮตทริกในเกมที่เปิดบ้านถล่มไบเออร์ เลเวอร์คูเซน 3–1

## อ้างอิง

หมวดหมู่:ฤดูกาลของสโมสรฟุตบอลนิวคาสเซิลยูไนเต็ด
พรรคแรงงานและสหกรณ์

**พรรคแรงงานและสหกรณ์** ((มักถูกย่อเป็น **Labour Co-op**; )) เป็นชื่อที่ใช้โดยผู้สมัครรับเลือกตั้งในสหราชอาณาจักรที่ลงเลือกตั้งในนามพรรคแรงงานและพรรคสหกรณ์
ทรงพาราโบลา

thumb| ทรงพาราโบลาของการหมุนรอบ
thumb| ทรงพาราโบลาเชิงไฮเพอร์โบลา
thumb|200x200px| พื้นผิวแสดงทรงพาราโบลาเชิงไฮเพอร์โบลา
**ทรงพาราโบลา** หรือ **พาราโบลอยด์** (paraboloid) คือผิวกำลังสองที่แสดงด้วยสมการ

:  z = \frac{ x ^ 2 }{ a ^ 2} \pm \frac{ y ^ 2 }{ b ^ 2} 

ภาพตัดขวางของทรงพาราโบลาที่แสดงโดยสมการนี้เทียบกับระนาบแนวตั้ง (ตั้งฉากกับแกน z) จะเป็นพาราโบลา 

โดยเครื่องหมาย  \pm  แสดงว่าอาจเป็นบวกหรือลบ อาจแบ่งเป็น

:  z = \frac{ x ^ 2 }{ a ^ 2} + \frac{ y ^ 2 }{ b ^ 2} 

เรียกว่า **ทรงพาราโบลาเชิงวงรี** (elliptical paraboloid) ซึ่งภาพตัดขวางตามระนาบแนวนอนเป็นรูปวงรี และ

:  z = \frac{ x ^ 2 }{ a ^ 2} - \frac{ y ^ 2 }{ b ^ 2} 

เรียกว่า **ทรงพาราโบลาเชิงไฮเพอร์โบลา** (hyperbolic paraboloid) ซึ่งภาพตัดขวางตามระนาบแนวนอนจะเป็นรูปไฮเพอร์โบลา

สำหรับทรงพาราโบลาเชิงวงรีที่ a = b นั่นคือ

:  z = \frac{ x ^ 2 }{ a ^ 2} + \frac{ y ^ 2 }{ a ^ 2} 

จะเรียกว่าเป็น **ทรงพาราโบลาของการหมุนรอบ** (paraboloid of revolution) ภาพตัดขวางตามระนาบแนวนอนจะเป็นรูปวงกลม

## การใช้ในงานวิศวกรรม
คลื่นแม่เหล็กไฟฟ้า (แสง) และเสียงที่แผ่เข้ามาขนานกับทรงพาราโบลาของการหมุนรอบจะมารวมกันที่จุดเดียวคือที่จุดโฟกัสของทรงพาราโบลา หลักการนี้ถูกใช้ในอุปกรณ์ต่าง ๆ อย่างกว้างขวาง เช่น
* เสาอากาศพาราโบลา
* กล้องโทรทรรศน์สะท้อนแสง
* ไมโครโฟนพาราโบลา
*: ไมโครโฟนที่ใช้ตัวสะท้อนพาราโบลาเพื่อเพิ่มพลังงานของเสียงเป้าหมาย
* โทรศัพท์พาราโบลา (เครื่องอัดเสียงพาราโบลา)
*: อุปกรณ์ทดลองซึ่งออกแบบโดยให้พาราโบลาสองอันหันเข้าหากัน เพื่อให้ได้ยินเสียงเบา ๆ ที่จุดโฟกัสฝั่งตรงข้าม

## อ้างอิง

หมวดหมู่:พื้นผิว
หมวดหมู่:รูปร่างและรูปทรงเรขาคณิต
หมวดหมู่:ผิวกำลังสอง
หมวดหมู่:พาราโบลา
ทรงไฮเพอร์โบลา

thumb|198x198px| ทรงไฮเพอร์โบลาแบบชิ้นเดียว
thumb|180x180px| ทรงไฮเพอร์โบลาแบบสองชิ้น
thumb|307x307px| เส้นลวดที่ประกอบเป็นทรงไฮเพอร์โบลาแบบชิ้นเดียว
**ทรงไฮเพอร์โบลา** หรือ **ไฮเพอร์โบลอยด์** (hyperboloid) เป็น ผิวกำลังสอง ชนิดหนึ่ง ในปริภูมิสามมิติ นิยามโดยสมการ

: {x^2 \over a^2} + {y^2 \over b^2} - {z^2 \over c^2}=1
: แบบนี้เรียกว่า **ทรงไฮเพอร์โบลาแบบชิ้นเดียว** (one-sheet hyperboloid)

หรือ

: - {x^2 \over a^2} - {y^2 \over b^2} + {z^2 \over c^2}=1
: แบบนี้เรียกว่า **ทรงไฮเพอร์โบลาแบบสองชิ้น** (two-sheet hyperboloid) หรืออาจเรียกอีกอย่างว่า **ทรงไฮเพอร์โบลาเชิงวงรี** (elliptic hyperboloid)

ในกรณีที่ *a* *=* *b* อาจเรียกว่าเป็น **ทรงไฮเพอร์โบลาของการหมุนรอบ** (hyperboloid of revolution) หรือ **ทรงไฮเพอร์โบลาเชิงวงกลม** (circular hyperboloid)

## สมบัติ
ทรงไฮเพอร์โบลาของการหมุนรอบแบบชิ้นเดียวได้มาจากการหมุนไฮเพอร์โบลารอบแกนโท ในทางกลับกัน ทรงไฮเพอร์โบลาแบบสองชิ้นที่มีแกนเป็นเส้นตรง AB จะได้เป็นชุดของจุด P โดยที่ *AP* &#x2212; *BP* เป็นค่าคงตัว (ในที่นี้ *AP* แทนระยะห่างระหว่างจุด A และ P) แล้วจุด A และ B จะเรียกว่าเป็น จุดโฟกัส ของทรงไฮเพอร์โบลานี้ นอกจากนี้ยังสามารถสร้างทรงไฮเพอร์โบลาของการหมุนรอบแบบสองชิ้นได้โดยการหมุนไฮเพอร์โบลารอบแกนโฟกัส

ทรงไฮเพอร์โบลาแบบชิ้นเดียวเป็น ผิวเชิงบรรทัด ถ้าหากว่านั่นเป็นทรงไฮเพอร์โบลาของการหมุนรอบ จะสร้างได้โดยการหมุนเส้นตรงสองเส้นในตำแหน่งบิด

## การประยุกต์ใช้
ทรงไฮเพอร์โบลาแบบชิ้นเดียวได้ถูกนำมาใช้ในการออกแบบโครงสร้าง เรียกว่า โครงสร้างทรงไฮเพอร์โบลา การประยุกต์ใช้โครงสร้างทรงไฮเพอร์โบลาได้แก่ หอหล่อเย็นในโรงไฟฟ้า เนื่องจากทรงไฮเพอร์โบลาแบบชิ้นเดียวมีข้อดีหลายประการ เช่น ง่ายต่อการสร้างจากเหล็กเส้นรูปแท่ง และต้องการปริมาณเหล็กเส้นขั้นต่ำที่ครอบคลุมโครงสร้าง

การใช้ทรงไฮเพอร์โบลาเป็นโครงสร้างได้กลายมาเป็นที่นิยมหลังจากการนำมาประยุกต์ใช้โดยวลาดีมีร์ ชูคอฟ สถาปนิกชาวรัสเซีย ในปี 1880

หมวดหมู่:พื้นผิว
ประเทศฟิลิปปินส์ในเอเชียนเกมส์ 2022

**ประเทศฟิลิปปินส์ในเอเชียนเกมส์ 2022** มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป

คาดการณืว่าจะมีคณะผู้แทนเข้าร่วมประกอบด้วยนักกีฬา 408 คนแข่งขันใน 40 ชนิดกีฬา

## เทนนิส

## ดูเพิ่ม

* ประเทศฟิลิปปินส์ในเอเชียนเกมส์ 2018

## อ้างอิง

ฟิลิปปินส์
2022
ไฮเพอร์โบลา

right|thumb| ไฮเพอร์โบลา
**ไฮเพอร์โบลา** (hyperbola) เป็นเส้นโค้งรูปแบบหนึ่งที่ถูกนิยามในปริภูมิแบบยุคลิด สองมิติ ℝ2 เป็นคำทั่วไปสำหรับเรียกเส้นโค้งที่มีระยะห่าง จากจุดสองจุด F และ F' ซึ่งเรียกว่า จุดโฟกัส เป็นค่าคงที่ โดยเส้นตรงที่ลากผ่านทั้งจุดโฟกัสทั้งสองนี้ และเส้นตรงตั้งฉากที่ลากแบ่งครึ่งกลางจุดโฟกัสทั้งสองนี้ จะเรียกว่า แกนหลัก

## สมการไฮเพอร์โบลา

ไฮเพอร์โบลาสามารถแสดงด้วยสมการต่อไปนี้ในระบบพิกัดคาร์ทีเซียนซึ่งมีแกนพิกัดเป็นแกนหลัก

: \frac{x^2}{a^2} - \frac{y^2}{b^2} = 1 

ในกรณีนี้ พิกัดของจุดโฟกัสอยู่ที่

: F(-\sqrt{a^2+b^2},0) และ F'(+\sqrt{a^2+b^2},0)

และผลต่างของระยะทาง |PF - PF'| จากจุดโฟกัสสองจุด F, F' ไปยังจุด P บนไฮเพอร์โบลาคือ 2a จุดกำเนิดเรียกว่าจุดศูนย์กลางของไฮเพอร์โบลา และจุดสองจุด (±a, 0) เรียกว่าจุดยอดของไฮเพอร์โบลา

ระยะห่าง PF ระหว่างจุด P บนไฮเพอร์โบลากับจุดโฟกัส F และระยะห่างจากจุด P ไปยังเส้นบังคับ (directrix) x = \tfrac{a^2}{\sqrt{a^2+b^2}} นั้นเป็นอัตราส่วนคงตัว โดยค่าของอัตราส่วนเทียบเท่ากับ ความเยื้องศูนย์กลาง e = \tfrac{\sqrt{a^2+b^2}}{a} 

นอกจากนี้ ไฮเพอร์โบลาประกอบด้วย เส้นกำกับ (asymptote) สองเส้น โดยสมการเส้นกำกับคือ

: \frac{x}{a} + \frac{y}{b} = 0 และ \frac{x}{a} - \frac{y}{b} = 0

ในกรณีเฉพาะเมื่อเส้นกำกับทั้งสองตั้งฉากกัน นั่นคือ a = b ไฮเพอร์โบลาจะเรียกเฉพาะเจาะจงว่า **ไฮเพอร์โบลามุมฉาก** (rectangular hyperbola)

กราฟของสมการแปรผกผัน  ก็ถือเป็นไฮเพอร์โบลามุมฉากชนิดหนึ่ง

ไฮเพอร์โบลาสามารถทำเป็นสมการอิงตัวแปรเสริมโดยใช้ฟังก์ชันไฮเพอร์โบลิก

: 
\begin{cases}
 x = \pm a \cosh t \\
 y = b \sinh t
\end{cases}


## ไฮเพอร์โบลาบนทรงกรวย
[right|thumb|300x300px| ภาคตัดกรวย 4 ประเภท ([พาราโบลา, วงรี, วงกลม, ไฮเพอร์โบลา)]]
ไฮเพอร์โบลาคือขอบเขตของระนาบตัดของกรวยด้านขวาที่ตัดโดยระนาบที่ไม่ผ่านปลายยอดของกรวยด้านขวา แต่ตัดทั้งกรวยบนและล่างขวา

ให้ Ce เป็นภาคตัดกรวย ที่มี ความเยื้องศูนย์กลางเป็น e ในที่นี้ ถ้า e > 1 แล้ว Ce จะกลายเป็นไฮเพอร์โบลา สมมติว่าเส้นบังคับคือ x = -f และหนึ่งในจุดโฟกัสคือ F(f ,0) สำหรับจุด P(x, y) ใด ๆ ของไฮเพอร์โบลา จะได้ว่า

: e(x-f) = \mathrm{PF}

โดย \mathrm{PF} = \sqrt{(x-f)^2 + y^2} ดังนั้น ทำการยกกำลังสองทั้งสองข้างของสมการข้างต้น และจัดรูปใหม่ได้เป็น

: x^2 + 2 \left( \frac{e^2+1}{e^2-1} \right) fx - \frac{y^2}{e^2-1} = -f^2 

จากนั้นจัดรูปใหม่ทำให้เป็นกำลังสองสมบูรณ์

: \left(x+\left(\frac{e^2+1}{e^2-1}\right)f \right)^2 - \frac{y^2}{e^2-1} = \left(\frac{2e}{e^2-1}f \right)^2

นี่เป็นรูปแบบพื้นฐานของไฮเพอร์โบลาบนทรงกรวย จากนั้นทำการแปลงเพิ่มเติม X = x + \frac{e^2 + 1}{e^2-1} f, Y= y แล้วจัดเรียงใหม่ให้เหมาะสมก็จะได้รูปสมการดังที่กล่าวข้างต้น

## อ้างอิง
* 
* 
หมวดหมู่:เส้นโค้ง
หมวดหมู่:ภาคตัดกรวย
กล้องโทรทรรศน์แบบชมิท–นิวตัน

right|thumb|400x400px| แผนภาพเส้นทางแสง
**กล้องโทรทรรศน์แบบชมิท–นิวตัน** (Schmidt–Newtonian telescope หรือ Schmidt–Newton telescope) เป็น กล้องโทรทรรศน์แบบผสม ที่รวมองค์ประกอบของทั้ง กล้องโทรทรรศน์แบบนิวตัน และ กล้องโทรทรรศน์แบบชมิท การออกแบบกล้องโทรทรรศน์นี้ประกอบด้วยกระจกเงาปฐมภูมิที่เป็นผิวทรงกลมและแผ่นปรับแก้ชมิท เพื่อปรับแก้ความคลาดทรงกลม ทำให้ไม่มีความคลาดเคลื่อนทรงกลมแต่ก็ยังมีความคลาดแบบโคมาอยู่เล็กน้อย ภาพถูกมองด้วยกระจกเงาทุติยภูมิที่ทำมุม 45 องศาเหมือนกล้องโทรทรรศน์แบบนิวตันมาตรฐาน

## ข้อได้เปรียบ
[thumb| กล้องโทรทรรศน์แบบชมิท–นิวตันที่ผลิตโดย [Meade]]
กล้องชนิดนี้เกิดความคลาดแบบโคมาน้อยกว่ากล้องโทรทรรศน์แบบนิวตันที่มีอัตราส่วนความยาวโฟกัส/รูรับแสงเท่ากัน ซึ่งโดยทั่วไปจะเหลือแค่ประมาณครึ่งหนึ่ง แผ่นปรับแก้ยังผนึกด้านในของกระบอกเลนส์ และในขณะเดียวกันก็ทำหน้าที่เป็นโครงรองรับกระจกเงาทุติยภูมิ ดังนั้นจึงสามารถกำจัดผลจากการเลี้ยวเบนซึ่งมาจากโครงรองรับได้ อีกทั้งเนื่องจากกระจกเงาปฐมภูมิเป็นผิวทรงกลม จึงผลิตได้ง่ายแม้จะมีความยาวโฟกัสสั้นก็ตาม กล้องโทรทรรศน์ที่ใช้การออกแบบนี้มีอัตราส่วนโฟกัสสั้นประมาณ F4 และเหมาะสำหรับการถ่ายภาพทางดาราศาสตร์ และการถ่ายภาพด้วยเซนเซอร์ภาพแบบ CCD

สำหรับในเรื่องของราคานั้น กล้องแบบนี้ราคากล้องถูกกว่า กล้องโทรทรรศน์แบบชมิท–กัสแกร็ง ที่ผลิตโดยทั่วไป เนื่องจากกระจกเงาทุตยภูมิเป็น กระจกเงาระนาบและไม่มีกลไกการโฟกัสที่จะเลื่อนกระจกเงาปฐมภูมิไปมาเหมือนอย่างเดียวกับการออกแบบของชนิดชมิท–กัสแกร็งส่วนใหญ่

ปัจจุบันมีเพียงบริษัท Meade เท่านั้นที่ผลิตและจำหน่ายกล้องโทรทรรศน์ชนิดนี้ ขนาด 6, 8 และ 10 นิ้ว LXD-75 บนฐานแบบระนาบศูนย์สูตร ที่มีระบบนำทางอัตโนมัติ

## อ้างอิง

หมวดหมู่:ชนิดของกล้องโทรทรรศน์